Президент Шавкат Мирзиёев томонидан 24 май куни ҳудудларда мактабгача таълим ташкилотларида қамровини кенгайтириш масалалари юзасидан йиғилиш ўтказилди. – Бош саҳифа\nБош саҳифа / Ахборот хизмати / Янгиликлар / Президент Шавкат Мирзиёев томонидан 24 май куни ҳудудларда мактабгача таълим ташкилотларида қамровини кенгайтириш масалалари юзасидан йиғилиш ўтказилди.\nПрезидент Шавкат Мирзиёев томонидан 24 май куни ҳудудларда мактабгача таълим ташкилотларида қамровини кенгайтириш масалалари юзасидан йиғилиш ўтказилди.\nЙиғилишда сўнгги тўрт йилда МТТлар сони 5 минг 200 тадан 18 минг 300 тага ошганлиги, болаларни мактабгача таълим билан қамраб олиш даражаси 2 баробар ортиб, 60 фоизга етганлиги, бугунги кунда барча мактабгача таълим ташкилотларида 1 миллион 700 минг нафар бола тарбияланаётганлигига урғу берилди.\nШу билан бирга, Давлат раҳбари бу ишлар ҳали етарли эмаслига, 53 та туманда боғчалар етишмаслигни, айниқса, Сурхондарё вилоятининг Бандихон, Денов, Қумқўрғон, Қашқадарё вилоятининг Чироқчи, Қамаши ва Китоб, Тошкент вилоятининг Янгийўл туманларида қамров даражаси жуда пастлиги танқид остига олинган.\nДавлатимиз раҳбари асосийси таълим-тарбия мазмуни эканини таъкидлаб, оилавий боғчаларга ўқув қўлланма ва методик материалларни бепул етказиб бериш вазифасини қўйди. Бунинг учун давлат томонидан жами 30 миллиард сўм ажратилади. Шунингдек, Президент бундай ташкилотларни зарур жиҳозлар билан таъминлаш учун 5 фоиз ставкада 30 миллион сўмгача имтиёзли кредитлар берилишини айтиб ўтдилар.\nПрезидентимиз барча тегишли йўналишлар бўйича топшириқлар берди.\nЖорий йилнинг 25 май куни Мактабгача таълим вазири Агриппина Шин томонидан видеомулоқот тарзида барча ҳудуд раҳбарлари билан йиғилиш ўтказилди. Унда Давлат Раҳбари томонидан қўйилган барча вазифалар ижроси ҳамда уларни сифатли бажаришда масъул эканлиги белгилаб қўйилди, сусткашликка йўл қўйган раҳбарга нисбатан кескин чоралар кўрилиши билдирилди.\nШунингдек, 2021 йил Давлат Дастурида белгиланган устивор вазифаларни ўз муддатларида сўзсиз бажариш лозимлиги таъкидланди. Айниқса, вазир МТТларни илғор хорижий тажриба асосида қуриш, замонавий жиҳозлар ва қўлланмалар билан таъминлаш юзасидан топшириқлар берди. Мактабгача таълим соҳасини янада такомиллаштириш ва унда янги технологияларни жорий этиш йўлида барча ҳудудий раҳбарлар томонидан инновацион ғоялар таклифини киритиш масаласи ҳам айтилди.


Икки шох орасидаги малика | Megadunyo.UZ\nАвтор: admin 0 Комментариев Мовароуннаҳр, Тарих, Темур\nАмир Ҳусайн Мовароуннаҳр тахти учун асосий даъвогар бўлиб турган бир дамда унга ишончли суянчиқ лозим бўлган ва бундай номга барлос уруғидан бўлган Тарағай Баҳодирнинг ўғли Темур энг муносиб номзод сифатида эътироф этилган.\nИкки ўртадаги иттифоқни мустаҳкамлаш учун никоҳ энг мақбул чора ҳисобланган. Темур ва Амир Ҳусайн иттифоқини мустаҳкамлашга амирнинг синглиси Ўлжой Туркон оға сабабчи бўлган.\nБу иттифоқнинг келажаги порлоқ бўлишини Мовароуннаҳр ҳукмдори, Амир Қозағон олдиндан кўра билган. Бунга бир қатор ҳодисалар замин яратган. Ҳирот амири Малик Ҳусайн Мовароуннаҳр тахтини амир Қозағондан тортиб олиш умидида Самарқанд томон юриш бошлаган. Амир Қозағон Нурмушк оғага уйланаётган Темурни бошқа беку ноиблари қаторида хизматига чорлаган. Малик Ҳусайн ва Қозағон орасидаги қирғинбарот жангда Темур ўзини намоён этган. Урушдан сўнг Амир Қозағон ўз набираси Амир Ҳусайнни Ҳирот ҳокими этиб тайинлаган, Темур эса Кешга қайтиб тўйини давом эттирган. Саккиз ой ўтиб Малик Ҳусайннинг укаси Амир Бақара Ҳиротда исён кўтарган ва Амир Ҳусайнни зиндонга ташлатиб, ўзи тахтни эгаллаган. Амир Қозағон вазиятни тиклашни Темурга топширган ва у уч минг қўшин билан зиммасига юклатилган вазифани аъло даражада адо этган. Бундан кўнгли тоғдек кўтарилган Амир Қозағон Темурни илиқ кутиб олган ва барча саркардалари олдида Тарағай Баҳодирнинг ўғлига суюкли набираси – Ўлжой Турконни никоҳлаб берган. Набирасига сеп сифатида йигирма уюр туя, от ҳамда қирқ отар қўй қўшиб берган. Бундан ташқари, тўйга совға-салом сифатида қимматбаҳо гиламлар, уй-рўзғор анжомлари ва бошқа нодир буюмлар туҳфа этилган. Амир Ҳусайн эса синглисига, тилла зеб-зийнатлар ҳадя қилган. Қозағоннинг севимли куёвига айланган Темур Мовароуннаҳр ҳукмдорини бир неча бор хавф-хатардан сақлаб қолган ва бунинг эвазига Қозағон барлос уруғидан бўлган бекни Шибирғон шаҳрининг ҳокими этиб тайинлаган. Шу тариқа ҳали ўттиз ёшга тўлмаган Темур қўп нарсага эришган: ҳукмдорнинг набирасига уйланган ва якка ўзи шаҳарни бошқара туриб, давлатни юритиш ҳақида билим ва кўникмаларга эга бўлган.\nЎлжой Туркон оғанинг қадди-қомати расо, қорачадан келган, киприклари узун, кўзлари эса тим қора бўлган. Темурнинг ҳарбий зафарлари хусусидаги гаплар Ўлжой Турконнинг ҳам қулоғига етиб борган ва у оғасининг Сароймулкхонимга уйланганида иштирок этган Темурни кўрган, лекин унга турмушга чиқиши қизнинг хаёлига келмаган. Темур ва Ўлжойнинг тўйига Қозағоннинг барча амиру беклари ташриф буюришган. Тўй бир ҳафта давом этган. Орадан бир йил ўтиб, Темур хонадонида ўғил -Умар Шайх дунёга келган. «Бир томонда оғам, бир томонда турмуш ўртоғим…» Кутилмаганда Мовароуннаҳр ички низолар майдонига айланган. Бунга кекса Амир Қозағоннинг шикорда фитна сабаб қатл этилиши замин яратган. Бу фитнанинг ортида мўғул хони Туғлуқ Темур турган. Қозағоннинг ўғли – Мирзо Абдуллоҳ ҳокимиятни бошқаришга уқуви бўлмаган ва саройни ишратхонага айлантирган. Бунинг оқибатида маҳаллий бек ва амирлар унга қарши исён кўтаришган ва маишатпараст Абдуллоҳ Ҳиротга қочиб, умрининг охиригача ўша ерда яшаган. Бўшаб қолган тахт учун хон ва амирлар ўзаро кураш олиб боришган. Улар орасида Амир Ҳусайн ва Шибирғон ҳокими Темур ҳам бўлган. Бу иккала амирнинг ниятидан хабардор бўлган беклар уларни бир-бирига қарши қайрашган. Бу миш-мишлар ва фисқу-фасоддан энг кўп Ўлжой Туркон азият чеккан. Тарозининг бир палласида оғаси, иккинчисида севимли эри турган. Уларнинг иккиси ҳам холис ҳакам сифатида Ўлжойга мурожаат этишган. Бу борада Темурга омад кулиб боққан. У навниҳол завжасининг ақли ва фаросатига таяниб иш кўрган. Хон оиласида тарбияланган бу аёл кўпчиликни таниган ва уларнинг феъл-атвори ҳамда насл-насаби (тахт учун курашда бу катта аҳамият касб этган) тўғрисида эрига қимматли маълумотларни етказиш баробарида Темурга у ёки бу зодагон билан қандай муомала қилишда маслаҳатлар бериб турган.\nАмир Ҳусайн ўз синглисининг қотилими? Бироқ қизалоқнинг туғилиши Амир Ҳусайнни инсофга чақирмади, аксинча уни ғазаб отига миндирди. У Темурни синглисига зуғум қилаяпти, деб ўйлаган ва тақинчоқларини топширишга эри мажбур қилган деган хулосага келган. У синглиси ва жиянларини саройга таклиф этган. Синглисини ўзи томонда деб ўйлаган Ҳусайн куёвига қарши фитна уюштиришни кўзлаган. Дастлаб у режалари ҳақида ҳеч нарса демаган, лекин кунлар ўтиши билан Ўлжой Турконни ўзи томон оғдиришга уринган. Эрининг қарорларини оғаси нотўғри тушунганлигини англаган Ўлжой Темурни бошқача йўл тутишга ундаган вазиятларни Амирга тушунтиришга ҳаракат қилган. Ўлжой Туркон ҳар қанча уринмасин, оғасини фикридан қайтара олмаган. Натижада Ўлжойнинг ҳеч нарса демай, уйга кетишга ҳозирлик кўришдан бошқа чораси қолмаган. Ҳусайн синглисига Темурга оғу беришни маслаҳат берган. Ўлжой оғасининг илтимосини рад этган ва йўлга тушган. Ўлжой олти ёшли ўғли Умар Шайх ва бир ёшли қизи Султон Бахт Бегим ҳамда оғаси бириктирган хизматкорлар ҳамроҳлигида йўлга чиққан. Амир Ҳусайн синглисини сотиб қўйишидан қўрқиб, Ўлжойни ўлдиртирган. Синглисининг ўлимида Амир Ҳусайннинг қўли борлигини тасдиқловчи далил йўқ, лекин унинг беайблиги ҳам исботланмаган. Умар Шайх онасининг ўлими учун тоғаси – Амир Ҳусайндан қасос олишган урингани тўғрисида маълумотлар бор. Буни қарангки, Балх шаҳрини бошқараётган Амир Ҳусайн қўшинининг тор-мор келтирилишида Умар Шайх Мирзо етакчи бўлган. Бу қонли жангда Ҳусайн билан бирга унинг икки ўғли ҳам ҳалок бўлган.


Bosh sahifa » Janrlar » Psixologiya » Psixologiya tadqiqotlari\nБезовталикдан халос бўлиш ва янги ҳаёт бошлаш сари\nКундалик ҳаётда ташвишларга шунчалик ўралашиб қоламизки, у бизни безовталик, саросималик, ва дилгирликка дучор қилади. Оқибатда ўзимизга касаллик орттирганимизни билмай қоламиз. Кучли сиқилиш, нохуш ўй-хаёллар бизни ич-ичимиздан кемира бошлайди. Дард чекамиз, ҳатто тўшакка михланиб қоламиз. Ваҳоланк..\nИнсон, онг, хаёт\nМуаллиф Чори Насриддинов ушбу асарида башариятнинг интеллектуал, манавий-ахлоқий комолотни таъминлаган омиллар мулоҳаза юритади. Маълумки, ижтимоий тараққиёт асосида ҳар турли фалсафий, сиёсий, диний ва бошқа мазмундаги назария ҳамда таълимотлар ўртасидаги курашлар ётади. Илмий ғоялар ҳам шулар сира..\nНДС siz: 7550 UZS 7550 UZS\nЯхши воқеликлар содир бўлганда, орзуингиз рўёбга чиққанида сиз муаммоларни ҳал қилишни ўрганасиз. Бўлиб ўтган салбий ҳодисаларга ачинмайсиз, муаммолар, кескин вазиятлар ҳозир ҳам пайдо бўлиши мумкин, лекин билингки, улар сизнинг тўла инсоний фазилатларни эгаллашингиз, маънавий камолотингиз учун зару..\nТезда бойиб кетишнинг йуллари борми? Бўлса, булар нималардан иборат? Америкалик Брайан Трейсли қалол йўл ва ўз меҳнати билан ҳаётда оёққа туриб олиш ва зарурий эҳтиёжларни қондиришнинг аниқ 21 усулини тавсия этади. Бу тавсиялар кишиларни руҳий тайёрлайди ва ҳаракати билан бойлик ортт..\nҲаётимизда, умуман, кундалик турмуш тарзимизда учрайдиган муаммолар билан курашганимизда кўп ҳолларда вазиятни фожиага айлантирамиз, оқибатда ҳаётдан завқланиш, умр мазмунини тўйиш ва яшаш завқини йуқотамиз. Ҳаёт абадий курашга, норозилик ва қаршиликларга айланмаслиги учун нима қилсак бўлади? Ўзимиз..\nУшбу муъжаз китобчадаги ўнта амалий услуб ҳаётингиздаги энг асосий инсонни излаб топиш, атрофингиздаги одамлар билан меҳрга тўла муносабатларни йўлга қўйишда қўл келади. ..\nМуаллиф китобнинг дебоча қисмида шундай ёзади: "Оиланинг пойдевори - муҳаббат, қурилиш ашёси - муҳаббат, ундаги тушунмовчиликларнинг давоси ҳам - муҳаббат. Бусиз оилада яшаб бўлмайди. Уни ташқаридан, бошқалардан изламанг, кутманг, чунки у сизнинг вужудингизга жо бўлган". Дарҳақиқат, муҳаббат бизнинг..\nЭнциклопедияда оила ва оилавий муносабатларнинг моҳияти, тарихи, эволюцияси, оила институтининг ёш авлодни маънан кучли, ақлан етук ҳамда баркамол қилиб тарбиялашдаги роли ва аҳамияти масалалари ёритилган. Нашр оила қуришга тайёрланаётган ёшлар, ёш оилалар, ушбу муаммо билан қизиқувчилар ва умуман к..\nНДС siz: 19425 UZS 19425 UZS\nҲаёт ичра оила хаётимиз ҳам ўтиб кетмоқда. У ни хузур-халоватли, мазмунли, мароқли ўтказиш ҳар ота-онанинг орзуси. Бу эзгу ниятингиз амалга ошиши учун ушбу китобдан ҳар куни бор-йўғи 15 дақиқа оилангиз даврасида мутолаани йўлга қўйсангиз бас. Оилангиз СЕВГИ, МЕХР, САОДАТ шуълалари ила нура..\nБиз ҳаётда ўзимизча бир нималар қилишга одатланганмиз, одатларимиз ортидан маълум сифат ва фазилатларни шакллантирганмиз. Руҳиятимизни ҳислатлар ичидаги энг муҳим бўлган сифат - сабр қилишга мажбурлашни ҳам ўрганишимиз керак. Ихтиёримиздан ташқарида Ер айланаверади, табиатўз қоидалари тартиби асосид..\nОрзу... Бахт... Ялқовлик...\nИнсон тўғилибдики, ҳамиша бахтга интилиб яшайди. Бахтнинг орзулигича қолиб кетишига эса аксарият ҳолларда инсоннинг ўз ялқовлиги сабаб бўлади. Киши йўлига ғов бўладиган мана шу эринчоқлик, дангасаликни енгиб, улкан муваффақиятга эришиш ҳар доим ҳам осон кечмайди, аммо бунинг уддасидан чиқиш у қадар ..\nПул... Иш... Омад...\nТўла-тўкис, фаровон ҳаёт кечиришнинг асосий омили ҳисобланган пул, иш ва омад ҳақида хорижий ҳамда МДҲ давлатлари психологлари қизиқарли тадқиқотларни ўтказишган. Улар изланишлари патижаси ўларов, юзага келган мақолалар таржима қилиниб тўплам ҳолида “Қизиқарли психология туркумида “Пул... Иш.....\nҚаҳрамонлари ҳайвонлар, қушлар, ҳашоротлар, гулу-гиёҳлар, турли табиат ҳодисалари бўлганушбу тўпламдаги ривоятлар мажоз воситасида ҳаётий ҳақиқатлар мўжаз шакл ва таъсирчан усулда бадий талқин қилинган. ..\nНДС siz: 9500 UZS 9500 UZS\nРаҳбарлик ҳам ўзига хос санъат, ижоддир. Раҳбарга ҳам худди санъаткор учун зарур бўлганидек, истеъдод зарур. Ҳар ким санъаткор бўлмаганидек, истаган одамдан ҳам яхши раҳбар чикқавермайди. Шиддат билан ўзгараётган, талаб ва эҳтиёж ошиб бораётган ҳозирги даврда раҳбар қандай иш ташкил этиши керак? Кат..\n«Мен кимман ?»деб номланган психологик тестлар тўпламининг мантиқий давоми бўлган ушбу китобча ўзингизни қай даражада билишингиз, атрофингиздаги одамлар билан муносабатингиз қандай эканлигини аниқлашга ёрдам беради. Тўпламдан ўрин олган тестлар малакали психолог томонидан ишлаб чиқилган бўлиб, сизни..\nСизнинг оилангиз муаммолими ёки баркамол\nКитоб муаллифи етук ғоялар эгаси бўлган америкалик психолог Виржиния Сатир оилавий маслаҳат бериш асосчиси ҳисобланади, психологияда инсонпарварлик йуналишини давом эттириб, ўқувчини оилавий ҳаёт муаммолари ҳақидаги суҳбатга чорлайди. Қандай қилиб севишга ўргатиш ва севилиш, ўзига фарзандлари кўзи б..\nТупламга китобхонларнинг ўзларини, ўз дустлари ва ядинларини билишга ёрдам берадиган оммабоп тестлар киритилган. Улар инсоннинг психологик хусусиятлари, буш вадти, саломатлиги ва бошдаларга оид бир қатор саволларни ўз ичига олган. Туплам кенг удувчилар оммасига мулжалланга. ..\nФеъл атвор ва ёзув\nИнсон ёзуви бизга нималар ҳақда маълумот беради? Ёзув эгасининг «сир-асрор»ларини қай даражада фош қилади? Инсон феъл-атворини унинг ёзувига қараб аниқласа бўладими? Бу борада қандай таҳлиллар мавжуд? Китоб ёрдамида ўзингизнинг, дўстларингизнинг, ҳамкорларингизнинг ёзувини таҳлил қилишингиз му..\nОткрыв первые страницы этой книги, начинаешь досадовать -неужели автор не знаком с литературными нормами, правилами построения речи? Что это вообще такое?.. Но потом понимаешь, что автор специально ломает стереотипы и таким образом «настраивает» на восприятие дальнейшего. Потому что оно требует нест..\nИнсон яшар экан, хаёти давомида ўз олдига қатор мақсадлар қўяди. Орзулар ва режалари билан кунларнинг файзини оширади. Ниятларнинг ижобати яхши, аммо бир нарсани унутмаслиги лозим: ҳар қанча ҳаракат қилмайлик, орзуйимиз сари қанчалик курашмайлик мавриди етмаган иш амалга ошмайди. Демак, ҳар нарсанин..\nJami 1 sahifa. Jami mahsulotning 1-sidan 23-gachasi ko`rsatilgan.


«БИЗНEС ВА ТАДБИРКОРЛИК: 0$ ДАН 1.000.000$ ГА ТОМОН» номли 2-курс ҳақида — Teletype\n«БИЗНEС ВА ТАДБИРКОРЛИК: 0$ ДАН 1.000.000$ ГА ТОМОН» номли 2-курс ҳақида\nby RAVSHANBEK XONNIYOZ\nБиласизки, чегирмалар даврида кўплаб товарлар, маҳсулоатларга катта фоизларда чегирмалар берилади ва инсонлар бундан унумли фойдаланиб қолишади. Чегирмалар нима учун бериладики, инсонларга шу товарни сотиб олишига имкон яратиш ва кўпроқ товарни сотиб юборишни амалга ошириш ҳисобланади.\nХабарингиз бор, 1-курс ҳисобланмиш «БИЗНEС ВА ШАХС РИВОЖЛАНИШИ ёҳуд ТEЗКОР СТАРТ» номли курсга бир неча бор чегирмалар эълон қилдик. Бу даврда фойдаланиб қола билганлар фойдаланди. Кеч қолганлар, асл нархида сотиб олишга мажбур бўлди. Асл нархи 1.100.000 сўм бўлган ушбу курсни қарийб 55% атрофида чегирмалар билан одамларга бердик. Одамлар олди, Ҳозир ҳам сотиб олган инсонлар курсларда берилган топшириқларни бажариб келмоқда. Кимлардир эса ҳамон ўйламоқда: сотиб олсаммикан… сотиб олсам, фойдаси бўлармикан… шуни пулига бошқа нарса олсамчи…. …\nУмуман олганда бундай одамлар ўйлашда давом этаверади, ҳаракат қилиб қолганлар эса барча даврларда ҳамиша ютиб, ғолиб бўлиб келишган. Китобларда ҳам ўқиган бўлсангиз керак – тезкор ва ҳар томонлама пухта ўйлаб қарор қабул қилган одамлар ҳаётларида катта муваффақиятларга эришган.\nҲозирги давда ҳам тезкор қарор қабул қилишни тақазо этади, чунки замон анча тезлашган. Интернет ривожланди, Билим олишнинг янги усуллари пайдо бўлди, одамларнинг узоғи яқин бўлди, оғири енгил бўлди …. Шунга яраша ҳаракатлар тезлиги ҳам ошиб бормоқдаки, четдан қараганда бироз тўхтаб қолган одам борки, орқада қолиб кетаётганини кўрасиз, биласиз.\nБиздан олдингилар ҳам айтишган: энг яхши сармоя – билимга сарфланган сармоядир. Чунки билимга сарфласангиз, эртага шу билим сизга хизмат қилади, шу орқали ризқингизни топасиз ва яхши режа-мақсадларни амалга оширасиз.\nБиламан, ҳозир бу гапларни ўқиётганлардан 60-70%и бу ёзувларда нималар айтилаётганини деярли тушунмаяпти. Ва бу табиий ҳол албатта. Чунки ҳамма ҳам доктор бўла олмайди, ҳамма ҳам тадбиркор бўла олмайди, ҳамма ҳам миллионер бўла олмайди, ҳамма ҳам миллиардер бўла олмайди – мана ҳақиқат қаерда. Шундай экан, мени гапларимни тушунаётганларга алохида рахматларимиз бўлсин!\nАввал хабар бериб ўтганимиздек, «БИЗНEС ВА ТАДБИРКОРЛИК: 0$ ДАН 1.000.000$ ГА ТОМОН» номли 2-курсимизни тасвирга олиш, видео монтаж ишлари деярли тугай деб қолди. Бу курс 1-курсдан фарқли ўлароқ фақат бизнес ва тадбиркорликка бағишланган бўлиб, жуда катта ва кўп билимлар берилган. Асосан қуйидаги мавзулар ёритилмоқда ва жами 19 та ВИДЕО БИЗНЕС-ТРЕНИНГ ёзилган 19 та DVD ДИСК:\n1. Қандай қилиб бизнесдаги даромадларни 50-100% га ошириш мумкин?\n2. Тезкор пуллар керакми? Боринглар ва олинглар!\n3. Сотув бўлимини ташкил этиш қоидалари.\n4. Сотув бўлимининг хатолари ва сирлари.\n5. Телефонда сотиш усуллари.\n6. Сотув воронкаси.\n7. Корхонадаги ходимлар мотивацияси.\n8. Реклама-1: Қандай қилиб сирли реклама техникалари ёрдамида МИЖОЗЛАРНИ СИЗНИНГ БИЗНЕСИНГИЗГА жалб ҚИЛИШ МУМКИН?\n9. Реклама-2: РЕКЛАМАДАГИ 20 та ОДДИЙ СИРЛАРИ ВА 18 та КРИТИК ХАТОЛАР\n10. Мижозлар билан алоқаларни ўрнатиш.\n11. Ходимларни бошқариш қоидалари\n12. STARTUP ларни амалга ошириш ва ривожлантириш\n13. Ходимларни ишга олиш қоидалари\n14. Рахбарлар учун қоидалар ва ходимларни бошқариш\n15. Компаниянинг зарарсиз нуқталари (Точка безубыточности)\n16. Компаниянинг корпоратив маданиятлари\n17. Тана ва Имо-ишоралар сирлари\n18. Корхона фаолияти диагностикаси: А дан Я гача\n19. (Интернет) GOOGLE DOC дастурида ишлаш ва ҳисоботлар олиб бориш\nВа алохида қўшимча материаллар:\n- Реклама чек-листи\n- Савдо дўконлари чек-листи\n- Сайтлар чек-листи\n- Телефонда мулоқот чек-листи\n- Ресторанлар чек-листи\n- Сотув бўлими чек-листи\n- Сотув бўлими тести\nва бошқалар ...\nБу 2-курс 2019-йил, 10-январдан сотувга чиқади. Янги бошланган йилга супер совға сифатида тайёрлаяпмиз ва сотиб олган одам ҳам янада хурсанд бўладиган қилинмоқда.\n2-Курс қачон сотувга чиқади? – 10.01.2019 дан\n2-курснинг нархи қанча? – 2.980.000 сўм\nКурс давомида бажариладиган машқлар борми? – ха албатта бор!\nЧегирмалар борми? – Чегирмалар ……\nБизда янги йил олдидан албатта КАТТА чегирмалари бор: фақат 2-курс учун тўловларни ҳозирча олдиндан қабул қиламиз ва одамлар учун катта имконият яратиб берамиз\nНАРХЛАР ва ТАРИФЛАР\n1-КУРС: «БИЗНEС ВА ШАХС РИВОЖЛАНИШИ ёҳуд ТEЗКОР СТАРТ» номли курснинг нархлари\n✅ 1,5 ойлик ўқув курси\n✅ 11 видео тренинг (DVD дискларда)\n✅ Амалий машғулотлар\n✅ "Бизнес ва шахс ривожланиши" умумий гуруҳига кириш имконияти\nНархи: 598.000 сўм.\n✅ 2 ойлик ўқув курси\n✅ Алоҳида 20 талик гуруҳларда ишлаш\n✅ 7та ДИРЕКТОР дарслар + Интеллектуал Академия дарслари\n✅ Кураторлар томонидан уй вазифалари текширилиши ва хулосалар берилиши\n✅ Равшанбек Хонниёзга саволлар бериш имконияти\n✅ Иккинчи курс - "БИЗНEС ВА ТАДБИРКОРЛИК: 0$ ДАН 1.000.000$ ГА ТОМОН" курсиниг биринчи учта видео тренинги\nНархи: 998.000 cўм.\n✅ 2,5 ойлик ўқув курси\n✅ 7 та ДИРЕКТОР дарслар + Интеллектуал Академия дарслари\n✅ Саволлар бериш имконияти\n✅ Равшанбек Ҳонниёздан 1 соатлик консультация\n✅ Иккинчи курс - "БИЗНEС ВА ТАДБИРКОРЛИК: 0$ ДАН 1.000.000$ ГА\nТОМОН" курсиниг биринчи учта видео тренинги\n- Консалтингда биринчи кадам - 7 тренинг,\n«Стажер бизнес-консультант» сертификати ва иш билан таъминлаш;\n- Равшанбек Хонниёзнинг китоблар тўплами\nНархи: 2.000.000 сўм.\n2-КУРС: «БИЗНEС ВА ТАДБИРКОРЛИК: 0$ ДАН 1.000.000$ ГА ТОМОН» номли курснинг нархлари\n«БИЗНEС ВА ТАДБИРКОРЛИК: 0$ ДАН 1.000.000$ ГА ТОМОН» номли курснинг нархлари\nНархи - 2.980.000 сўм\nНархи - 5.980.000 сўм\n➕ 1 ойда 2 та 2-3 соатлик индивидуал коуч, консалтинг\nНархи - 8.700.000 сўм\n➕ 2 ой Консалтинг бир хафтада 2-3 соат индивидуальный коуч, консалтинг\nҚЎШИМЧА: (Қуйидаги имконият биринчи курсни сотиб олган одамларгагина берилади)\n1-курснинг "Стандарт тарифи"ни сотиб олган одамга 2-курсга чегирма берилмайди\n1-курснинг "VIP тарифи"ни сотиб олган одамга 2-курснинг СТАНДАРТ тарифига 50% чегирма берилади ва иккинчи курс нархи 2.980.000 эмас 1.490.000 сўм бўлади\nП.С. СОТИБ ОЛИНГАН КУРСЛАР ПОЧТА ОРҚАЛИ УЙИНГИЗГАЧА ЕТКАЗИБ БЕРИЛАДИ\n+998 99 859 04 31 (Нилуфар Убайдуллаева)\n+998 94 673 28 02 (Равшанбек Хонниёз)\nХизматлар СП «Бионова Органиcа” томонидан тақдим этилмоқда


«Парк де Пренс» рингга айланди: 12 сариқ, 5 қизил, муштлашувлар ва Неймарнинг айблови\n16:44 / 14.09.2020\nЧемпионлар лигаси финалчиси ички чемпионатда мавсумни қаторасига икки мағлубият билан бошлади ва турнир жадвалида охирги ўринларга тушиб кетди.\nФранция чемпионатининг икки асосий клуби ўртасидаги баҳс муштлашувга айланиб кетди ва 5 футболчи майдондан четлатилди.\n«ПСЖ»: Рико, Флоренци (Курзава, 84), Бернат (Дагба, 84), Кимпембе, Керер, Эррера (Дракслер, 61), И.Гуйе, Сарабия, Верратти (Паредес, 71), Ди Мария, Неймар.\n«Марсель»: Манданда, Альваро Гонсалес, Сакаи, Амави, Чалета-Цар, Камара, Лопес (Стротман, 68), Ронжье, П.Гуйе (Бенедетто, 58), Пайет (Жермен, 77), Товен (Радоньич, 77).\nОгоҳлантиришлар: Сакаи, 7. Неймар, 11. Пайет, 11. Флоренци, 13. П.Гей, 38. Альваро Гонсалес, 50. Бернат, 52. Лопес, 61. Бенедетто, 71. Паредес, 72. Ди Мария, 74. Стротман, 90+1.\nЧетлатишлар: Курзава, 90+7. Паредес, 90+7. Бенедетто, 90+7. Амави, 90+7. Неймар, 90+9.\n13 сентябрь. Париж. Стадион «Парк де Пренс».\nЎн йил ғалабасиз\nФранцияда «ПСЖ» ва «Марсель» ўртасидаги ўйинлар ҳамиша кескин руҳда кечган. Бу жамоалар тўқнашганида уларнинг турнир жадвалидаги ўринлари унутилади, чунки асосийси — азалий душманни мағлуб этиш бўлади. «ПСЖ» Чемпионлар лигаси финалида «Бавария»га ютқазганида Марселда фанатлар пойтахтликларнинг мағлубиятини тантана қилишганди.\n🇫🇷 ALERTE INFO - scène de liesse après la victoire HISTORIQUE de Marseille face au PSG qui ce sont fait soulever #PSGOM pic.twitter.com/ouHOdeD4Qf\nЛекин бу якшанба куни оқшоми Парижда рўй берган ҳодисалар билан тенглаша олмайди, шу кеча футболчилар майдонга чинакамига жанг қилиш учун тушишганди, натижада барчаси назоратдан чиқиб кетди ва француз футболидаги энг қайғули рекордлардан бири қайд этилди. Арбитр Жером Бризар футболчиларга 17 марта карточка кўрсатди, шундан 5таси қизил рангда эди.\n«Парк де Пренс»даги ўйин охиридаги воқеалар эса барчасидан ўтиб тушди.\nФранциядаги бу дерби 90-йиллардан буён бор. XX аср охиридаги дербиларда устунлик «Марсель» томонида бўлган, шайхларнинг келишидан кейин эса «ПСЖ» кўпроқ ғалаба қозонишни бошлаган. «Марсель»нинг сўнгги ғалабаси 2011 йилга тўғри келарди, ўшанда Неймар ҳали «Сантос»да ўйнар, Мбаппе эса 12 ёшда эди. Аммо якшанба куни тарихда бурилиш имкони пайдо бўлганди: коронавирус «ПСЖ»нинг шусиз ҳам ЕЧЛ туфайли қисқарган мавсумолди йиғинини барбод қилди - Неймар, Мбаппе, Кейлор Навас, Паредес ва Анхель Ди Мария касалликка чалиниб, машғулотларда иштирок эта олмади.\nБу футболчиларсиз парижликлар чемпионатнинг биринчи турида дебютант «Ланс»га мағлуб бўлганди, мавсумдаги иккинчи ўйин эса «Марсель»га қарши кечди. Неймар, Навас, Паредес ва Ди Мария сафга қайтган бўлса-да пойтахтликлар клуби Андре Виллаш-Боаш шогирдларига мағлуб бўлишди.\nЎйин давомида видеоҳакамлар икки голни бекор қилишди, 31-дақиқада Товен парижликлар ҳимоясидаги хатоларни жазолади ва бу гол ўйинда ягоналигини сақлаб қолди. «Марсель» ниҳоят 20-ўйинда «ПСЖ»ни мағлуб этди. Шу рақамларнинг ўзи ҳам шов-шувли тарзда муҳокама қилинган бўларди, агар майдон марказида бошланган муштлашувлар бўлмаганида.\nПаредес бошлаб берди\nОдатдагидек барчаси арзимас воқеадан бошланди. Аммо бундай ўйинларда ёнғин бошланиши учун учқун чақнаши етарли бўлади. Ўйин охирида мағлубиятдан қутулиб қолишга ҳаракат қилаётган парижликлар Паредесга ишлатилган қўполликдан кейин тўпни жарима зарбасидан ўйинга киритишга шошилишди. Бу вазиятда Бенедетто вақтни чўзиш учун тўпни аргентиналик ватандошига бермади, Паредес эса ундан тўпни олишга уринди. Меҳмонлар форварди яна вақтни чўзишга қарор қилди ва майдон бўйлаб юмалай бошлади.\nWhat an ending.... #psg #marseille 🚨5 red cards, ridiculous. #Neymar #Benedetto #Thauvin #Payet #Paredes #parismarseille #Paris #ParisSaintGermain pic.twitter.com/c6VwtLPJka\nҲакам бу ҳолат учун Паредесга иккинчи сариқни кўрсатишига сабаб йўқ эди. Лекин воқеа жойига майдондаги барча футболчилар тўпланди, «Марсель»нинг яна бир футболчиси майдонга ётди. Бунинг учун рақиб футболчисининг салгина тегиб қўйиши етарли эди. Шундан сўнг кенг миқёсли жанговар ҳаракатлар бошланиб кетди. Бир томонда футболчилар бир бирини урар, бошқа томонда кимдир кимнидир бўғар, яна бир томонда ҳарбий жанг санъати усуллари қўлланарди.\nУшбу зиддиятнинг энг фаол иштирокчилари — парижликлар ҳимоячиси Курзава ва марселликлар аъзоси Амави бўлишди. Ҳакам уларнинг иккисига ҳам тўғридан тўғри қизил карточка кўрсатди. Бенедетто ва Паредес иккинчи огоҳлантириш учун майдондан четлатилди. Видеоҳакамларнинг хабаридан сўнг бош ҳакам видеоёзувларни кўриб чиқиши Неймарнинг четлатилиши билан якунланди. Видеода бразилиялик футболчи рақиб футболчиси Альваро Гонсалеснинг бошига ортдан зарба бергани маълум бўлди.\nФутболчи бу ҳаракати сабаби сифатида испаниялик футболчи томонидан ирқчилик қилинганини айтди. «Мен уни ирқчилик қилгани учун урдим», — деди Неймар захира ҳакамига майдонни тарк этаётиб. Бразилиялик футболчининг сўзларига кўра, рақиб уни «қора» деб атаган, кейинроқ Гонсалес «ПСЖ»нинг яна бир футболчисига нисбатан ирқчилик руҳидаги сўзлар ишлатгани маълум қилинди. Хусусан, Telefoot канали хабарига кўра, испаниялик футболчи ўйиннинг 50-дақиқасида огоҳлантирилганида рақибига қараб шундай деган: «Оғзингни юм, қора маймун».\nҲакам ҳуштаги янграганидан кейин «Марсель» бош мураббийи Андре Виллаш-Боаш ўз футболчиларини ҳимоя қилишга уринди ва Гонсалес айбдор эмаслиги ҳақида гапирди. Goal.com нашрининг хабар қилишича, португалиялик мутахассис Ди Мария марселлик футболчилардан бирига тупурганига эътибор қаратишга уринган. Шу билан бирга, Виллаш-Боаш футболда ирқчиликка ўрин йўқлигини қайд этиб ўтган. «Агар шундай бўлган бўлса, бу жиддий масала, аммо мен бундай бўлган деб ўйламайман», — дея мураббийдан иқтибос келтирган RMC Sport.\nНима бўлмасин бу можаро ҳали давом этади.\nНеймар кийим алмаштириш хонасидан туриб шундай твит ёзди: «Алам қиладигани, бу ярамас билан бирга бир қолдиришмагани».\nКейинроқ у давом этди: «Сен эркак эмассан, ўз хатоингни тан ололмайсан. Мағлубият – спортнинг бир қисми. Аммо ҳақорат ва ирқчилик-чи? Йўқ, мен бунга қаршиман. Мен сени ҳурмат қилмайман! Сенда характер йўқ! Нима деганингни тан ол… Эркак бўл! Ирқчи», — дея ёзди у твиттерида.\nЛекин у жиддий дисквалификациядан қочиб қутула олмаслиги аниқ.\nГонсалес ҳам жим турмади. У қора танли жамоадошлари даврасида тушган суратини интернетга жойлади ва шундай изоҳ қолдирди: «Бу ерда ирқчиликка ўрин йўқ... баъзида мағлубиятни майдонда қабул қилиш ва бунга ўрганиш керак».\n«ПСЖ» спорт директори Леонардо ўйиндан кейин берган интервьюсида барчаси учун ҳакам Жером Брисарни айбдор қилди: «Тушунмадим, нима учун бу даражадаги ўйинга Клеман Тюрпен ёки Руди Букени тайинлашган. Бу арбитрда муҳим ўйинларда ҳакамлик қилиш тажрибаси йўқ, у Европа Лигасида фақат бир ўйинни бошқарган».\nДарвоқе, Брисарнинг Европа Лигасида ишлаган ўйини ўтган мавсумда «Хетафе» ва «Базель» ўртасида кечган, ўша ўйинда футболчиларга 11 сариқ ва 1 қизил карточка кўрсатилган.\nЯкун: 12 сариқ ва 5 қизил. Лига 1 учун XXI асрда қўполликлар бўйича рекорд.\n«ПСЖ» тарихида иккинчи марта мавсумни қаторасига икки мағлубият билан бошлади, икки ўйинда битта ҳам гол урилмади. Охирги марта бундай ёмон старт 1978/79 йилги мавсумда кузатилганди.\n«ПСЖ»нинг сўнгги голи ЕЧЛ яримфиналида «Лейпциг» дарвозасига урилганди. Ўшандан буён парижликлар майдонда 270 дақиқани голсиз ўтказишмоқда.\n19:08 / 02.09.2020\n«ПСЖ» футболчилари коронавирусга чалинди. Улар орасида Неймар ҳам бор\n01:57 / 24.08.2020\n«Бавария» «ПСЖ»ни мағлуб этиб, 6-бор Чемпионлар Лигаси ғолибига айланди\n13:45 / 23.08.2020


Исо шогирдлари кўпайиб бораётган ўша кунларда юнон тилида сўзлашувчи яҳудийлар орасидан ерли яҳудийларга қарши норозилик юз берди, чунки кундалик эҳтиёжларини улашиб бераётганда, уларнинг бева аёллари эътиборсиз қолардилар.\nАна шу сабабли, ўн икки ҳаворий Исо шогирдларининг жамини чақириб, бундай дедилар:“Биз Худонинг каломини ёйиш ишини четда қолдириб, дастурхонга хизмат қилишимиз яхши эмас.\nЭй биродарлар, энди синалган ҳамда Муқаддас Руҳ ва ҳикматга тўлиб-тошган етти кишини орангиздан танлаб олинглар; уларни бу хизматга тайин этамиз.\nБизлар эса доимо ибодатга берилиб, Худо каломини ёйиш хизматида машғул бўлайлик”.\nБу таклиф бутун жамоатга маъқул тушди. Имони комил ва Муқаддас Руҳга тўлган Стефан исмли одамни, шунингдек, Филип, Прохор, Никанор, Тимон, Пармен ва яҳудий динига кирган антиохиялик Николайни сайладилар.\nУларни ҳаворийлар олдига турғизиб қўйдилар. Ҳаворийлар эса уларнинг бошига қўлларини қўйиб дуо қилдилар.\nШундай қилиб, Худонинг каломи ёйилган сари, Қуддусдаги Исо шогирдларининг сони ниҳоятда кўпайиб борар эди. Айниқса, руҳонийлардан кўпчилик имонга бўйсунишар эди.\nБу пайт имони комил ва илоҳий қудратга тўлган Стефан халқ орасида буюк ва ажойиб мўъжизалар кўрсатар эди.\nЭркинлар Синагогаси деган яҳудий жамоасидан баъзилари, шунингдек, Киринея, Искандария, Киликия ва Асиядан бўлган бир қанча кишилар Стефан билан баҳсга киришдилар.\nБироқ унинг сўзидаги ҳикмат ва Руҳга қарши туролмадилар.\nШунда баъзи одамларни гижгижлаб: “Бунинг Мусо ва Худога қарши куфр сўзлари айтганини эшитдик”, – деб айтишга кўндирдилар.\nЭл-халқни ва оқсоқоллар билан уламоларни қўзғаб, Стефанга ҳужум қилишди-ю, уни тутиб олиб, Олий Кенгашнинг қошига судраб келишди.\nСохта гувоҳларни ёллаб, уларга бундай дегиздилар: “Бу одам ҳадеб шу муқаддас маъбад ва Тавротни ёмонлаб юрибди-ку.\nНосиралик Исо бу жойни хароб қилади ва Мусонинг бизларга берган урф-одатларни ўзгартиради, деб айтганини эшитдик”.\nШу пайт Олий Кенгашда ўтирганларнинг ҳаммаси Стефанга тикилиб қараб, унинг юзи бир фариштанинг юзига ўхшаб қолганини кўришди.


"Рома" ўзбекистонлик ҳужумчининг нархи бўйича "Женоа" билан келиша олмайди » Футбол янгиликлари 2021\nGoal24.uz » Европа жамоалари » Italiya » "Рома" ўзбекистонлик ҳужумчининг нархи бўйича "Женоа" билан келиша олмайди\nЎтган мавсум бошида италиялик "Женоа" "Ростов" дан ўзбекистонлик ҳужумчи Элдор Шомуродовни сотиб олди, у жамоанинг бутун ҳужум чизиғи бўйлаб ҳар қандай позицияни ёпишга қодир.\nАпеннин ярим оролидаги дебют йили давомида футболчи барча турнирларда ўтказилган 41 ўйинда тўққизта гол уриб, учта голли пас бергани учун жуда яхши кўрсаткичларга эришди, бу эса А Сериянинг бошқа клублари эътиборини тортди.\nХусусан, Роман Рим ушбу рассомни сотиб олиши мумкинлиги тўғрисида "гриффинлар" билан савдолашиш босқичини бошлаб юборган, аммо "бўрилар" дан керакли миқдордаги товон пули ҳали ҳам Генуянинг иштаҳаси билан мос келмайди.\n"Женоа" жамоасига 26 ёшли футболчи учун 15 миллион эвро таклиф қилинди, бу "Рома" бир йил олдин тўлаганидан икки баравар кўп, аммо "Женоа" футболчининг сотилишида камида 20 миллион эвро ёрдам бермоқчи, шу сабабли у футболчини рад этди. римликлардан биринчи таклиф.\nШу билан бирга, Италия ОАВлари нисбатан тезкор мавсумда "гриффинлар" Шомуродовнинг ўрнини Шарқий Эвропа бозорида ҳам қидириб топишади ва Киевнинг "Динамо" форварди Владислав Супряга эътибор қаратадилар.


НИФОҚНИНГ ТАЪРИФИ, САБАБЛАРИ, БЕЛГИЛАРИ, ДАВОСИ - Mehrob.uz\naccess_time13-феврал 2018, 15:08 visibility676\n“Нифоқ” сўзи луғатда қалбидаги нарсанинг тескарисини кўрсатишдир. Масалан, киши бир одамни ёмон кўрса ҳам, учрашганда ўзини худди уни яхши кўрадигандек тутса, унга нисбатан меҳр-муҳаббати сохта бўлади.\nШаръий истилоҳда тили билан имонни ошкор қилиб, қалбидаги куфрни беркитиш нифоқ, дейилади. Яъни, шунчаки, одамлар учун мусулмон бўлиш, ёлғиз қолганда ёки бузуқ кимсалар орасида яна куфр ишларни қилишга киришиш айни мунофиқликдир.\nДемак, тилида мусулмонликни даъво қилиш нифоқдир. Мунофиқнинг тили бошқа, дили бошқа бўлади, ичида бир нарсани ўйлайди, тили билан бошқа гапни гапиради. Аллома Ибн Касирга кўра, нифоқ яхшиликни ҳаммага ошкор қилиш, ёмонликни яширишдир.\nНифоқ икки хил бўлади: эътиқодий нифоқ, амалий нифоқ. Эътиқодий (қалбдаги) нифоқ имоннинг зиддидир. У бандани Ислом умматидан чиқаради. Катта (эътиқодий) нифоқ қалб билан боғлиқ бўлади. Бундай кимса тилида “Аллоҳга, охират кунига ишондим”, дейди, аммо қалбида бу эътиқоднинг акси бўлади. Расулуллоҳ соллаллоҳу алайҳи ва саллам даврларидаги мунофиқлар айнан шундай бўлган. Қуръони каримда уларнинг сифатлари, кирдикорлари, оқибатлари баён этилган, мунофиқлар мўмин эмасликлари, улар жаҳаннамнинг энг тубида азобланишлари ҳақида хабар берилган.\nКичик нифоқ (амалий нифоқ) зоҳирда солиҳ амалларни қилиб, унинг тескарисини яширишдир. Кимда кичик нифоқ аломатлари бўлса, Аллоҳга, охират кунига қалбдан ишонса, бунга шубҳа қилмаган ҳолида ожизлик қилиб, ёлғон гапириб қўйса, ваъдаси устидан чиқмаса ёки бирон сабаб билан намозга бепарво бўлса, у Ислом умматининг осийларидан бўлади. У кофирларга қилинган қаттиқ тергашларга дохил бўлмайди. Аммо ҳаром ишларни енгил санаш, ёлғон гапириш, ваъдага хилоф қилиш кабиларни касб қилиб олиш, бу гуноҳларни тап тортмай содир этиш билан банда ҳақиқий мунофиқ бўлиб қолиши хавфи бор.\n– Имони заифлик.\n– икки тоифа ўртасида туриб, бирон манфаатга эришиш пайида бўлиш.\n– риё, хўжакўрсинлик.\n– машҳурликка интилиш.\n– мартаба, бойлик, куч-қувватда ўзидан кучлилардан қўрқиш.\n– Аллоҳни, мўминларни алдашга уринади.\n– қалбида касаллик (шубҳа, риё) бўлади.\n– ҳар ерда бузғунчилик қилади.\n– мўминлар устидан кулади.\n– икки тоифа орасида юради: бир қарасанг, мўминлар билан ҳамсуҳбат бўлади. Бир қарасанг, ғайридинларга ошна тутинади.\n– ёлғон қасам ичади.\n– омонатга хиёнат қилади.\n– одамларни алдайди.\n– ваъдасида турмайди.\n– жанжаллашганда ноҳақлик қилади.\n– била туриб ҳақиқатни инкор этади.\n– Аллоҳга тавба қилиш.\n– У Зотга кўп истиғфор айтиш. Ихлос билан истиғфор айтган одамнинг қалби нифоқдан тозаланади.\n– ибодатларни хушуъ билан, Аллоҳни кўриб тургандек адо этиш.\n– одамлар кўриб қўйсин, эшитсин, деган ниятдан воз кечиш, амални Аллоҳ розилиги учун қилиш.\n– мунофиқлар, риёкорлар охиратда қандай аянчли ҳолга тушишини ёдда тутиш.


Бу сафар Олимпиадага боришимизга ишонамиз!\nСаноқли кунлардан сўнг, Таиландда 23 ёшгача бўлган футболчилар ўртасида Осиё чемпионати бошланади.\nБундан икки йил аввал Хитойда бўлиб ўтган Осиё чемпионатида вакилларимиз чемпион сифатида турнирни якунлашган эди. Бу бир тарафдан вакилларимизга янада масъулият юкласа, иккинчи томондан эса бу сафарги чемпионат, олимпиада йўлланмасини бизга тухфа этиши мумкин. Шу сабабли, бу сафарги чемпионатнинг 2018 йилгисидан бир поғона обрўси кучлироқ дейишимиз мумкин. Ҳар тўрт йилда бир марта ўтказиладиган олимпиада ўйинларининг нуфузи ва обрўсини биз қатори Осиё жамоалари яхши билишади, шу сабабли ҳеч бир жамоа осонликча енгилмаслиги айни ҳақиқат.\nЭнди гуруҳимиздаги рақибларимизга қаранг! Эрон, Хитой ва Жанубий Корея. Осиё грандлари хисобланмиш бу жамоалар, олимпиада йўлланмасини берувчи турнирда осонликча таслим бўлмаслигини тушуниш қийин эмас. Лекин, Любинко Друлович бошқараётган Ўзбекистон олимпия терма жамоаси ҳам рақибларини аяб ўтирмаса керак. Бунга охирги ўтказилган барча ўртоқлик учрашувларини олимпиячиларимиз ғалаба билан якунлаганлигини мисол қилиш мумкин. Айниқса, Қатар олимпиячилари бизникилар олдида хеч нарса қила олмай, 3 та гол ўтказиб юборгани, чемпионат олдидан барчамизни хурсанд қилди.\nАксарият мутахассис ва мухлисларимиз бу сафарги олимпия терма жамоамизни тарихни янгилашига ишонишмоқда. Чунки, ҳали бирор марта футболчиларимиз олимпиада ўйинларида иштирок этишмаган.\nБиз эса, шер юрак ватандошларимизни телевидения қаршисида бўлсада қўллаб қувватлаймиз, улар учун қайғурамиз.\nБиз сизларга ишонамиз, хурматли ёшлар. Сиз тарихни янгилашга, олимпия ўйинларида иштирок этишга лойиқсиз.\nВАСИЕВ Хайрулло - Андижон машинасозлик институти\nU-23 Осиё чемпионати Таҳлилий мақолалар Ўзбекистон Олимпия терма жамоаси


Депутат бир боланинг ҳаётини сақлаб қолди | O'zLiDeP\nДепутат бир боланинг ҳаётини сақлаб қолди\nБухоро шаҳридаги Ширбудин маҳалла фуқаролар йиғини ҳудудида яшовчи бир инсон OʻzLiDeP Бухоро шаҳар кенгашига фарзанди жуда оғир аҳволда, шифохонада, жонлантириш бўлимида эканлигини, аммо, дори-дармон сотиб олишга маблағи қолмаганлигини айтиб мурожаат қилди.\nУнинг айтишича, ўзи ва аёли меҳрибонлик уйида улғайган. Уларнинг никоҳ тўйини Ўзбекистон Ёшлар иттифоқи вилоят кенгаши ҳомийлик асосида ўтказиб берган. Оила бошлиғи ҳозирги карантин шароитида вақтинча ишсиз. Фарзанди эса жуда оғир аҳволда. Унинг зудлик билан дори дармон сотиб олишга маблағи қолмаган. Боласининг ҳаёти қил устида турган ота дастлаб бир-икки ташкилотдан ҳам кўмак сўраган, бироқ амалий иш бўлмаган...\nУнинг партияга мурожаати ўша куннинг ўзида ҳал бўлди.\n– Депутатга минг раҳмат, — дейди кўзларига ёш олиб, меҳрибон ота. — У кишининг беғараз кўрсатган ёрдамлари билан фарзандим учун керакли дори-дармонлар харид қилдим. Агар сал кечикканимда... Йўқ, Худога шукрки, бари ортда қолди. Ҳозирда боламнинг аҳволи яхши. Шифокорлар уйда даволаниш учун рухсат ҳам беришди. Оила аъзоларимиз билан бизни ана шундай оғир аҳволда қўллаб-қувватлаган инсонни дуо қилаяпмиз.\nБахтимизга халқ дардини ўйлайдиган инсонлар соғ-омон бўлишсин.\nOʻzLiDeP Бухоро вилояти


Тожикистоннинг Роғун ГЭСи энергия тақчиллигига барҳам бериб, экспорт имкониятларини пайдо қилиши мумкин\n3,9 млрд. долларлик лойиҳа Тожикистон иқтисодиётини ислоҳ қилиш ва Ўзбекистон, Покистон ва Афғонистон каби қўшни мамлакатлар билан алоқаларини яхшилашга ёрдам бериши кутилмоқда.\n14 ноябрь куни олинган суратда Душанбедан 100 км шимоли-шарқда (Тожикистон жанубида) жойлашган Вахш дарёсидаги Роғун тўғонининг энергетик устунлари кўрсатилган. 16 ноябрь куни президент Эмомали Раҳмон 3,9 млрд. АҚШ долларига баҳоланган гидроэлектростанцияни очиб берган. (AFP)\nРОҒУН – Тожикистон давлат раҳбари Эмомали Раҳмон 16 ноябрь, жума куни дунёдаги энг баланд гидротехника иншоотига айланиши кутилаётган Роғун тўғонини тантанали равишда очиб берди.\n3,9 миллиард долларлик лойиҳа Тожикистонни Марказий Осиёдаги асосий энергия ишлаб чиқарувчисига айлантиради. Бу эса ночор бўлиб қолган мамлакатга ички энергия тақчиллигини йўқотиб, Афғонистон ва Покистонга электр энергияси экспорт қилиш имконини беради.\nПомир тоғлари олдида бўлиб ўтган тантанали маросимда катта рамзий тугмани босар экан, Раҳмон Роғун ГЭС таркибидаги олти агрегатдан бирининг ишга туширилганини нишонлади.\n«Ҳамюртларимизнинг узоқ кутган орзулари амалга ошди», деди у кечки байрам мушакбозлиги олдидан. «Бу воқеа тожик халқининг тарихига зарҳал ҳарфлар билан муҳрланади».\nРоғун тўғонининг турбина зали, 14 ноябрь куни олинган сурат. (AFP)\nТожикистон жанубидаги Вахш дарёсида жойлашган Роғун ГЭСи тўғонининг умумий кўриниши, 14 ноябрь кунги сурат. 2028 йилга бориб, тўғоннинг баландлиги 335 метрга етади ва у жаҳондаги энг баланд ГЭСга айланади. (AFP)\nРоғун тўғонининг асосий ҳавзалари қурилиши акс этган сурат, 2013 йилнинг августи. (Wiki Commons)\nМиллий бош кийимдаги эркаклар мамлакат байроғини ҳилпиратганча, Роғунни мадҳ қилувчи қўшиқларни куйладилар.\nТожикистон иқтисодиётини ислоҳ қилиш\nЖаҳон банкининг Европа ва Марказий Осиё бўйича вице-президенти Кирилл Мюллер маросимда Роғун тўғони Тожикистон иқтисодиётини ислоҳ қилишга ва фаровон келажак учун пойдевор яратишга ёрдам беришини айтди.\nЭлектростанция 10 йил ичида тўлиқ қуриб битказилгач, учта атом электростансиясига тенг қувват – 3600 МВтгача электр энергияси ишлаб чиқариши кутилмоқда.\nИншоот ночор ҳолатда қолган, қарийб 9 миллион кишилик аҳолига эга собиқ совет республикасида электр энергияси ишлаб чиқаришни икки бараварга оширишга ва шу билан мамлакатдаги энергия тақчиллигини оз бўлса-да бартараф этишга имкон беради.\nМамлакат ўз эҳтиёжларидан ортган электр энергиясини қўшни мамлакатлар, хусусан Афғонистон ва Покистонга сотиши мумкин.\nТожикистон жанубидаги Вахш дарёсида жойлашган ГЭС қурилиши якунлангач, унинг баландлиги 335 метрга етиши кутилмоқда. У жаҳонда шу турдаги энг баланд гидроэнергетик иншоот бўлади.\nБугунги кунда Италиянинг Salini Impregilo компанияси назоратида барпо этилаётган Роғун улкан қурилиш майдонига айланган бўлиб, Вахш оқими ўзгартирилган тошлоқ ерлардан иборат.\n2016 йилда Раҳмон президентнинг режага қай даражада содиқ эканини кўрсатиш мақсадида шахсан ўзи бульдозер рулига ўтирган эди. 2017 йилда Тожикистон иншоот қурилишини молиялаштириш учун биринчи халқаро облигациялардан 500 млн. АҚШ доллари жалб қилган.\nҲукумат лойиҳа авж палласида кейинги қурилишлар учун маблағ олиб келишига умид қилмоқдалар.\nИккинчи агрегат келаси йил ишга туширилади.\nАтроф-муҳитга оид хавотирлар\nУшбу лойиҳа 90-йиллардаги фуқаролар уруши вақтида кўплаб фуқаролари ҳалок бўлган мамлакат учун улкан аҳамиятга эга.\nРоғуннинг баландлиги режалаштирилганидек 335 метрга етадиган бўлса, у яқинда Хитойда барпо этилган Жинпинг-1 тўғонидан 30 метрга, совет даврида барпо этилган Вахш дарёсидаги бошқа бир ГЭС - Нурекдан 35 метрга баландроқ бўлади.\nБироқ, лойиҳанинг хавфли жиҳатлари ҳам йўқ эмас.\nКузатувчиларнинг огоҳлантиришича, Тожикистон ҳукумати Роғун ГЭСининг атроф-муҳитга таъсири билан қизиқмаяпти.\n«У сейсмик фаол ҳудудда жойлашган. Қатор геологик тадқиқотлар бу шароитда бундай йирик тўғонни қуриш хавфли эканини кўрсатган», дейди Британиянинг Рединг университети географи Филиппо Менга AFP билан суҳбатда.\nБироқ, Раҳмон жума кунги нутқида ушбу муаммоларни четлаб ўтишга уриниб, тўғон қурилишида «барча зарурий меъёрларга риоя қилинганини» таъкидлаган.\nРоғун Тожикистоннинг олтин калити ва шундай бўлиб қолади


Ҳусайнхон Яҳё. Навоийни қачон тушунамиз? | www.ziyouz.uz\nБош саҳифа Илм ва фанАдабиётҲусайнхон Яҳё. Навоийни қачон тушунамиз?\nҲазрат Алишер Навоий ижоди билан ўқувчилик йилларимизда танишган эдим. Бироқ Навоийни тушуниш, унинг бетакрор истеъдоди қирраларини англаш жуда қийин эди. Қолаверса, Навоий асарлари талқини ҳукмрон мафкура мезонларидан чиқиб кетиши мумкин эмас эди. Шунинг учун ҳам собиқ иттифоқ даврида нафақат Навоий асарларини, балки мумтоз адабиётимизни тўғри англаш имкони йўқ эди.\nНавоийни тушуниш учун эса муборак динимиз таълимотларидан, жумладан, тасаввуф илмидан ҳам теран хабардор бўлиш талаб этилади. Маълумки, Алишер Навоий даврида бошқа илмлар қатори тасаввуф илми ҳам ривожланган эди. Алишер Навоий ҳам нақшбандия тариқати соликларидан бири ҳисобланади. Ҳар бир илмнинг ўзига яраша атамалари бўлганидек, тасаввуфнинг ҳам ўзига хос атамалари бўлиши табиий. Ибн Синонинг сўзларини тушуниш учун табобат атамаларини, Форобийнинг фикрларини илғаш учун фалсафий ибораларни, муҳаддисларнинг сўзларини англаш учун ҳадис илми истилоҳларини билиш лозим бўлганидек, тасаввуф аҳлининг сўз-ибораларини тўғри тушуниш учун ҳам уларнинг ўзига яраша атамаларини тушуниш керак бўлади.\nМасалан, «саҳиҳ» деган сўз луғатда «соғлом, тўғри», фиқҳ илмида «тўғри, хато эмас», ҳадис илмида «ишончли», сарф илмида «иллат ҳарфлардан холи сўз», табибларда «соғ-саломат» деган маънода тушунилади. Бинобарин, «саҳиҳ» сўзини қайси маънода тушуниш бу сўзнинг қайси илмга оид китобда келаётганига қараб белгиланади. Яна бир мисол учун «вазн» сўзини олайлик. Бу сўз умумий ҳолатда «оғирлик» маъносини билдиради. «Фалон нарсанинг вазни фалонча грамм», деганга ўхшаш. Аммо бу сўз шеъриятда келса, маълум ритмга эга бўғинлар йиғиндиси тушунилади. Сарфда, яъни морфологияда эса бу атама сўзларнинг «фа», «ъайн», «лам» муқобилидаги ҳолатини ифодалайди. «Вазн» сўзининг истилоҳий маъноларидан бехабар одамдан «Навоий» қайси вазнда?» деб сўралса, ҳеч нарсани тушунмаслиги турган гап. Сарф истилоҳидан хабардор кишигина бу саволга «фаъолий вазнида», деб жавоб бериши мумкин. Аруз истилоҳларини билган инсон эса «фаъулун» вазнида деб жавоб қилади.\nХудди шунингдек, тасаввуфга доир сўз ва асарларни ҳам тасаввуф истилоҳларисиз тушуниш имконсиз. Ҳар бир илмнинг атамаларини ўша илмнинг мутахассисларидан ўрганилганидек, тасаввуф аҳлининг истилоҳларини ҳам ўшаларнинг ўзларидан ўрганиш керак. Бу ўринда тахмин билан иш кўриш ёки ўзбошимча «ижодий» ёндашув яхши эмас.\nДарҳақиқат, Навоий асарларини англаш учун ҳам турли исломий атамаларни, хусусан, тасаввуфий истилоҳларни ёритган асарларни ўрганиш керак. Тасаввуф илми ҳам, бошқа исломий илмлар каби, Исломнинг илк даврларида алоҳида илм сифатида шаклланган эмас эди. Балки мусулмонлар билган Қуръон ва Суннат илмларининг ичида умумий тарзда ўрганиларди. Вақт ўтиши билан Қуръон ва Суннатдан олинган илмлар турли соҳаларга ажралиб, алоҳида-алоҳида илм сифатида шакллана борди. Ҳар бир соҳанинг ўзига яраша мутахассислари етишиб чиқа бошлади. Шу қатори Исломда инсоннинг ахлоқига, қалбига, руҳий тарбиясига оид илмлар ҳам бир тўплам бўлиб ажралиб чиқди. Бу илмга доир билимларни жамлаб, алоҳида ривожлантириш учун махсус уламолар етишиб чиқдилар. Улар ўзларининг саҳобаи киромлар ва тобеинлардан олган илмлари ҳамда ҳаётий тажрибаларидан келиб чиққан билимларни алоҳида китобларга туширишга киришишди. Кейин бу илмга «тасаввуф» деб ном берилди. Мусулмонлар орасида ушбу илмга алоҳида эътибор берилган. Асосан қалбга доир илмлар билан шуғулланадиган, замона фитналаридан ўзини узоқроққа олиб қочадиган, тоат-ибодат, тақво ва қалб ислоҳига ҳаммадан ҳам кўпроқ ҳаракат қиладиган кишилар пайдо бўлди. Ана ўша кишилар «зоҳидлар», «обидлар», кейинроқ «сўфийлар» деб ном олди.\nСўфийларнинг баъзиларида ўзларидаги руҳий ўзгаришлар, маънавий камолот босқичлари, қалбларида ҳосил бўлаётган кечинмаларни сир тута олмай, айтиб юбориш ҳолатлари юзага келди. Бундай ботиний ҳолатларни ҳаммага ҳам айтиш раво бўлмаслигини билган баъзи кишилар ўзларига хос атамаларни ўйлаб топишди. Улар бу билан ўз кечинмаларини фақатгина ўзларига ўхшаган кишилар тушунадиган тарзда баён қилишни ирода қилишган эди. Улар ана шу мажоз йўли билан ҳам ўзларидаги ҳолатни изҳор қилишга ва айни пайтда махфий тутишга эришдилар. Қалб дардини тўкиш билан бирга риёдан ҳам сақлана олдилар. Ўзларига эргашганлар учун ибрат яратиш билан бир вақтда уларни инкор этувчилардан ўзларини тўса олдилар. Шу билан бирга, ўша ҳис ва кечинмаларни мажоз билан ифодалашда ўзига яраша завқ ҳамда балоғат ва фасоҳатнинг намойиши ҳам бор. Балки уларнинг руҳий оламларида рўй бераётган ҳолатларни жўн сўз билан ифода қилишнинг имкони ҳам йўқ эди. Абдураҳмон Жомийнинг айтишича, бундай йўлни биринчи бўлиб тутган шахс, Зуннун Мисрий бўлган.\nҲар қандай мураккаб ва кенг илмнинг ҳам бошланиш нуқтаси кичик ва содда бўлгани каби, тасаввуф атамалари ҳам илгариги ҳолатида унча кўп бўлмаган. Аммо вақт ўтиши билан бу майдон ҳам кенгайиб кетди. Тасаввуфий истилоҳлар икки қисмга: ҳақиқий ва мажозийларга бўлинди. Ҳақиқий маънодаги истилоҳларга мисол тариқасида «тавба», «риё», «узлат», «ихлос», «муҳаббат» каби сўзларни келтириш мумкин. Мажозий истилоҳлар сирасига эга «фано», «бақо», «ишқ», «ҳижрон», «зулм», «аҳдга вафо», «ёр», «дилдор» каби сўзларни киритиш мумкин. Аввалги қисмнинг аксари Қуръон, Суннат ва салафи солиҳларнинг сўзларидан олинган бўлса, кейинги қисм атамалар, юқорида айтиб ўтганимиздек, ўз ҳолатини оммадан яшириш мақсадида пайдо бўлган.\n«Сўфийлар истилоҳи» деганда «сўфийнинг илоҳий висолга етишиш йўлида қилган покланиш, хулқланиш ва етишишдан иборат уч босқичли руҳоний сафари асносидаги завқий тажрибаларини акс эттирувчи тушунчаларни ифодаловчи сўзлар» назарда тутилади. Тасаввуф истилоҳларининг шаклланиши ва бойиб боришида Қуръони Карим, Суннати набавийя, салафи солиҳларнинг ҳикматлари катта ўрин эгаллаган бўлса, шу билан бирга бошқа илмларнинг, жумладан, фалсафанинг ҳам таъсири катта бўлган. Сўфийларнинг истилоҳлари бошқа илмлардаги истилоҳлардан шуниси билан фарқ қиладики, бу истилоҳлар муайян бир маънога боғланиб қолмай, бир неча ирфоний маъноларда ишлатилиши мумкин. Уларнинг қайси маънода қўлланилганини атрофидаги бошқа сўзлардан чиқариб олинади. Масалан, «ёр» деганда Аллоҳ таолони тушуниш ҳам мумкин, Расулуллоҳ соллаллоҳу алайҳи васалламни ёки пирни тушуниш ҳам мумкин. Шунингдек, ғайбий мушоҳада назарда тутилиши ҳам мумкин.\nТасаввуф аҳлининг намоёндаларидан бўлган Алишер Навоийнинг асарлари ҳам, табиийки, ўша истилоҳий маънолар асосида талқин қилиниши шарт. Акс ҳолда, шундай улуғ шахсиятга тил теккизган, унинг омонатига ҳам, тарихга ҳам, илмга ҳам хиёнат қилган бўламиз.\nТан олишимиз керак, Навоийнинг кўпгина ғазаллари шу пайтгача айрим “навоийшунос”ларнинг шахсий тасаввурлари билан, ҳавойи нафсларига мувофиқ тарзда шарҳлаб келинди. Бу шарҳларнинг аксари мавҳум талқинлар, тушунарсиз, гажакдор иборалар, ҳиссиз таъбир, тахминий тасаввурлардан бошқа нарса эмас. Бунинг устига, баъзи бир журъатли қаламкашлар ана шундай тасаввуфий ғазалларга мухаммас боғлашга ҳам қўл уришган. Табиийки, натижада «қовунга қовоқни пайванд қилгандек» бўлган. «Илм ҳар қандай мураккаб нарсани соддалаштириб беради» деган қоидага мувофиқ, агар биз ўша ирфоний шеърларни муаллиф назарда тутган истилоҳлар билан тушунишни йўлга қўйсак, ўзимизни ҳам қийнамаймиз, ўзгаларни ҳам адаштирмаймиз. Мисол учун, биргина байтни шарҳ қилиб кўрайлик:\nХироми суръатидин гул уза ҳайдин гулоб айлаб.\nНасрий баёни: Тунда ўша гулюзли ёр кулбамга шитоб билан кириб келди. Юриши тезлигидан гул юзидан терлар гулоб бўлиб қуйиларди.\nМаълумки, Алишер Навоий уйланмай ўтган. Агар кечқурун Навоийнинг ҳузурига ҳамма ғафлатдалик пайтда у кишининг севган қизи келган бўлса, бу сир тутилиши керак. Агар биз байтни мана шу қабилда, бошқача қилиб айтганда, «замонавий» тушунадиган бўлсак, бу билан Навоийга ҳурматсизлик қилган бўламиз. Навоийдек буюк инсонни қўйинг, ҳар қандай ўзини ҳурмат қилган одам ҳам, бундай иш рўй берган бўлса, уни бошқалардан яшириши турган гап. Демак, Навоий бошқа нарсани кўзда тутган. Навоийнинг мақсадини тушуниш учун у кишининг истилоҳларини тушунишга уринамиз. Келинг, бу байтда ишлатилган сўзларни тасаввуфий истилоҳлар асосида шарҳ қилиб кўрайлик. Бу борада Муҳаммад Алий Таҳонавийнинг «Кашшаф истилаҳат ал-фунун», Абдурраззоқ Кошонийнинг «Истилаҳат ас-Суфийя», Доктор Рафиқ Ажамнинг «Мавсуъат мусталаҳат ат-тасаввуф ал-исламий» асарлари бизларга асос бўлади:\nКулба – соликнинг қалби; (солик тариқат йўлини танлаган шахс)\nГулрух (гулюз) – шуҳуд олами, яъни Аллоҳ таолонинг зотини мушоҳада қилиш ҳолати.\nГул уза ҳай (юздан оққан тер) – ғайбий илҳом.\nЭнди ушбу изоҳлар асосида байтнинг насрий баёнини кўрайлик: «Ҳамма ёқни жаҳолат зулмати қоплаб турган бир пайтда, қалбимда Аллоҳ таолонинг зотини мушоҳада қилиш ҳолати юз берди. Бу мушоҳада шу қадар тез рўй бердики, унинг тезлигидан менга ғайбий илҳомлар ҳосил бўлди».\nЭнди ўзингиз холис ўйлаб кўринг, Навоийга нисбатан аввалги уятли маънони ирода қилиш ақлга тўғрироқ келадими ёки мана бу ирфоний маъноларними? Қайси бири воқеъликка ва мантиққа тўғри келади?\nНавоий аҳли жунун зумрасиға кирди, Илоҳий,\nТўрт унсур қайдидин то чиқмағайсен, нафъ эмас,\nБеша шерин гар забун қилсанг шижоатдин эмас,\nНафс итин қилсанг забун, оламда йўқ сендек шужоъ,\n– деган инсонга қайси маъно муносиброқ?!\nЯна бир мисол. «Хазойинул-маъоний»нинг биринчи ғазалида Навоий шундай дейди:\nБу байт анчагина равшан.\nҒайр – Аллоҳдан ўзга барча нарса.\nКўнгил жоми – қалб ойинаси, унда Аллоҳ таолонинг нури тажаллий қилади.\nҒам – монеълик, тўсиқ.\nСоқий – муршиди комил, инсонларга руҳий тарбия берувчи устоз.\nМайи ваҳдат – тавҳид завқи.\n«Тавҳид» деганда қалб тубидан Аллоҳ таолони барча жиҳатдан ягона, мутлақ танҳо деб эътиқод қилиш, фақат Аллоҳни риоя қилиш, фақат уни ўйлаш назарда тутилади.\nШунингдек, «ваҳдат майи» деганда тавҳид калимасини ҳам тушуниш мумкин. Ҳазрат Навоий унинг айтган сўзларини мақсаддан бурадиган, нотўғри талқин қиладиган кишилар ҳам унинг асарларини ўқиб, ташвиқ қилишлари мумкинлигини сезгани учун девонининг энг биринчи ғазалидаёқ бу нуқтага алоҳида танбеҳ бериб қўйган. «Ашрақат» деб бошланувчи ушбу ғазалида яна шундай байт бор:\nМаъноси: «Эй тасаввуф аҳлининг истилоҳларидан бехабар зоҳирпараст! Сен ўйлаётган маст қилувчи, ақлни кетказувчи, инсонни хор қилувчи шароб ва ўша ҳаром нарса қуйиладиган идишдан бошқа ҳам шартли равишда «жом» ва «май» бор. Бу майхонани – орифларнинг ботиний олами вакилларини (ёки муршид хонақоси аҳлини) билмасдан инкор қилиб юрма!».\nХулоса қилиб айтганда, Навоийни тушуниш учун Навоий билган ва фойдаланган билимларни, яъни Қуръон, Суннат, шариат, тариқат, тасаввуф ва бошқа илмларни билиш, ўрганиш керак бўлади. Ўрганганда ҳам асл манбалардан ўрганиш даркор. Бунинг учун, албатта, ўша давр Ислом оламида илмий муомалада бўлган тилларни яхши ўзлаштириб, манбаларни бегоналарнинг таржима ёки тавсифлари асосида эмас, асл ҳолатида ўрганиш талаб қилинади. Бинобарин, навоийшунос бўлишни истаган киши аввало ислом олими, тасаввуф билимдони бўлиши, бу илмларни билибгина қўймай, уларни ўз ҳаётида татбиқ этиб, зикр қилинган даражаларни ўзида жорий қилган бўлиши лозим. Шундагина у Навоийни тўла тушунган, у кишининг шахсиятини тўғри англаган, сўзларини яхши ҳис қилган бўлади. Менимча, бугунги навоийшуносликнинг олдида турган энг катта муаммолардан бири шу бўлса, ажаб эмас.\nУлуғ бобокалонимизнинг меросларини тўла ва тўғри тушуниш ҳамда шундай талқин қилиш, бу олтин меросни ҳақиқий, соф ҳолатда кейинги авлодларга етказиш бизнинг бурчимиздир.\n← Аввалги Аввалги Адҳамбек Алимбеков. Туркиялик шогирд\nКейинги → Кейинги: Аҳмад Аъзам. Қуроқ (қисса)


Исломий молиялашда маблағдан фоиз олинмайди\n16:10 / 03 май 405 pdf Ўқиш режими + -\nТошкент шаҳрида ўтказилаётган Ислом банкчилиги ва молияси бўйича форум давом этмоқда.\nЖаҳон банки гуруҳининг Шарқий Европа ва Марказий Осиё минтақаси етакчиси Насим Кайсер қуйидаги фикрларни билдирган:\n– Биз Ўзбекистонда 1992 йилда маҳаллий ҳамкорлар ва хорижий банклар билан энг биринчи молия институтига асос солган эдик. Ҳозирда “Ўзбеклизинг” бўлиб танилган мазкур ташкилот бизнинг биринчи лойиҳамиз эди. Кейинчалик юртингизда “Амирбанк”, Қозоғистонда эса “Амробанк” ташкил этилди.\nМарказий Осиё давлатлари раҳбарлари ўз аҳолисини банк хизматларидан кенг фойдаланишини истайди. Лекин, бу ҳудудлардаги аҳоли кўп ҳам банкларга ишонавермайди. Шунингдек, аҳолининг асосий қисми ислом молияси ҳақида билмаслигини ҳисобга олсак, уларга буни тарғиб қилишга тўғри келади. Айни вақтда ислом молия муассасалари ялпи активлари миқдори 2,5 триллион долларни ташкил этади ва йилига 15-20 фоизга ўсиб бормоқда. Аҳолисининг асосий қисми мусулмонлардан иборат бўлган давлатлар учун ушбу тармоқларни ривожлантириш, айниқса долзарб.\nИслом молияси тизимини Ўзбекистонда ривожланишини чамалаб кўрсак, энг аввало илмий изланишлар олиб бориш ва қонуний базани мустаҳкамлаш керак. Тўғри, бу жараён осон кечмайди, узоқ вақт талаб этади. Лекин, энг муҳими давлатнинг эътибори бўлса, муаммоларни тез ҳал этиш мумкин. Хабарим бор, Ўзбекистон Марказий банки ўтган йили тизим борасида қонун ва меъёрий ҳужжатлар ишлаб чиқишни бошлади.\nИсломий молиялашда маблағдан фоиз олинмайди, бу шаъриятга тўғри келмайди. Бу йўналишда устама қўйилади. Яъни, маҳсулот сотиб олмоқчи бўлган мижоз айтган ускуна ёки хом ашёни банк олиб беради ва устига қанчадир миқдорда устама қўяди. Бунда банк мижоз билан келишув тузади. Кейин у ҳоҳлаган асбоб-ускунани юборади. Бу худди олди-сотди шартномасига ўхшайди. Кейин белгиланган муддатларда маблағини қайтариб бериш керак. Бу муддатлар сумманинг катта кичиклиги ва лойиҳага боғлиқ бўлиб, ўн икки ойдан беш йилга қадар берилади.\n14:40 / 03 май 306\n09:30 / 04 май 430\n469 11:30 / 13 февраль\n714 15:05 / 08.11.2018\n2185 11:20 / 26 январь\nШуни алоҳида таъкидлаш жоизки, юртимиз қорилари қарийб барча халқаро Қуръон мусобақаларида фаол қатнашиб келмоқдалар.2019 йилнинг 1520 апрель кунлари КуалаЛумпур давоми...\n1048 12:40 / 20 апрель


2019 йил октябрь ойида Лола Каримова-Тилляеванинг "Sen Yolg'iz Emassan" Фонди кўмагида, франциялик кардиожарроҳлар томонидан Илҳомжон операция қилинди. Мураккаб юрак амалиёти натижасида боланинг аҳволи кундан-кунга яхшиланиб борди. У аста-секин юра бошлади, гапириш кўникмасига эга бўлди. Пироваридада, у юрак хасталигидан халос бўлди.\n"Sen Yolg'iz Emassan" Фондининг молиявий кўмаги билан шу кунга қадар франциялик кардиожарроҳлар томонидан ўзбекистонлик эҳтиёжманд оила фарзандлари ва Меҳрибонлик уйи тарбияланувчиларига 120 дан ортиқ мураккаб юрак операциялари бажарилди. Тиббий амалиётларнинг 21 таси Франциянинг Нант шаҳридаги болалар клиникасида амалга оширилди.


Қашқадарёда “Дамас” ҳайдовчиларининг ҳужжати олиб қўйилиб, пахтага одам ташишга мажбур қилингани айтилмоқда — ZiyoNews.uz\nҚашқадарё вилоятининг Косон туманидан Қарши шаҳрига йўловчи ташувчи “Дамас” ҳайдовчиларининг шикоят қилишича, ЙПХ инспекторлари ҳайдовчиларнинг ҳужжатини олиб қўйиб, ҳар куни пахтага бепул ҳашарчи ташишга мажбур қилинмоқда.\nҲайдовчилар шикоятини ўрганган “Қашқадарё зиёкори” мухбирининг ёзишича, “Насаф аудио-видео” МЧЖ раҳбарлигидаги уюшмага аъзо бўлган “Қарши-Косон”, “Косон-Қарши” йўналишида ҳаракатланувчи 44 та “Дамас” автомобилларининг техник паспорти Косон туман йўл ҳаракати хавфсизлиги бўлими инспекторлари Акром Авазов ҳамда Шаҳбоз Қўчқоровлар томонидан олиб қўйилган.\n— Айни кунда Қаршидан Косонга қатновчи “Дамас” ҳайдовчиларининг 50-60 фоизида автомобилининг техник паспорти йўқ, — дейди ҳайдовчи Моҳир Саломов. – Боиси, ЙПХ ходимлари олиб қўйган. Ва ҳар куни бир маротаба пахтага одам олиб бориш мажбуриятини юклаган.\n“Косон-Қарши”, “Қарши-Косон” йўналишидаги ҳайдовчилар фаолиятини назорат қилувчи уюшма “Насаф аудио-видео” МЧЖ иш юритувчиси Мавжуда Уваеванинг тасдиқлашича, ушбу йўналишга аъзо “Дамас” автомобилларининг аксарияти ЙПХ инспекторларининг пахтага бепул одам ташиш талабини бажаришга мажбур.\nМардон Тўхтаев исмли ҳайдовчининг мухбирга айтишича, унга тегишли автомобилнинг техник паспортини пахта мавсуми бошланган пайт инспектор Акром Авазов олиб қўйган ва ҳалигача қайтариб бермаган.\nҲайдовчи Эркин Бобохонов эса ҳужжати Шаҳбоз Қўчқоров исмли ЙПХ ходими томонидан олиб қўйилганлигини айтиб, ходим томонидан хизматга мажбурланаётганини айтмоқда.\n“Қашқадарё зиёкори” мухбири билан телефон орқали мулоқотга киришган ЙПХ ходими Шаҳбоз Қўчқоров мухбир саволини эшитгач, “йўқ бундай қилмаганман” дея телефонни ўчирди. Ва қайтиб ходимга уланолмадик.\n“Дамас”чиларнинг мажбурий тарзда пахтага одам ташишини рад этган Косон туман Йўл ҳаракати хавфсизлиги бўлими бошлиғи Шуҳрат Холматовнинг айтишича, “Дамас” ҳайдовчиларининг пахтага одам ташиши бор гап. Аммо бунинг учун уларга ҳақ тўланади. Шуҳрат Холматовга кўра, бундай вазият юзага келишига йўналишни тартибга солувчи уюшма масъуллари айбдор.\n— Пахта тозалаш заводи, фермер ҳамда уюшма келишувига кўра, уч томонлама шартнома имзоланиб, ўша шартномага мувофиқ “Дамас” ҳайдовчилари фермерларга хизмат кўрсатиши белгиланган, — дейди Шуҳрат Холматов. – Сентябрь ойи бошида ўтказилган йиғилишда шундай тўхтамга келинганди. Шартнома тузилгач, “Дамас” ҳайдовчиси ҳашарчини ташиш учун қанча масофа босганини фермердан тасдиқлатгач, пахта тозалаш заводи томонидан йўл ҳақи тўлаб берилади. Ҳайдовчилари ҳуқуқи поймол бўлмайди.\nМаълум қилинишича, сентябрь ойи бошида пахта тозалаш заводлари, уюшмалар ва фермерлар иштирокида йиғилиш ўтказилган. Йиғилишда “Дамас” ҳайдовчиларининг хизматига шартнома асосида пул тўлаш назарда тутилган ва шартнома имзолаш масъулияти уюшма бошлиқларига юклатилган.\nШуҳрат Холматовнинг маълумот беришича, ўша йиғилишда айни кунда ҳужжатлари олиб қўйилгани айтилаётган “Дамас”лар уюшмаси масъуллари ҳам иштирок этган.\n“Насаф аудио-видео” МЧЖ иш бошқарувчиси Мавжуда Уваева бундай шартномадан хабари йўқлигини айтмоқда.\nКосон туман Йўл ҳаракати хавфсизлиги бўлими бошлиғи Шуҳрат Холматов мухбир билан суҳбати сўнгида “Агар ходимларимиз англашилмовчилик сабаб бирор бир ҳайдовчининг ҳужжатини олишган бўлса, албатта бугуноқ қайтариб беради” деди. Бундан келиб чиқадики, айрим ҳайдовчиларининг ҳужжати олиб қўйилгани бор гап.\nНима учун ва қайси асосга кўра? “Қашқадарё зиёкори” масъуллардан изоҳ кутади.


Манба: Неймар ва Мбаппенинг ўртасига совуқчилик тушди | Qalampir.uz\nМанба: Неймар ва Мбаппенинг ўртасига совуқчилик тушди\nСпорт\t28 Май 14:04 2266\nКилиан Мбаппе ва Неймар ўртасидаги муносабатлар ёмонлашган, бу эса бразилияликнинг ПСЖдан кетишига олиб келиши мумкин. Бу ҳақда Франциянинг энг нуфузли нашрларидан бири “L'Equipe” хабар берди.\nМанбага кўра, бир пайтлар бу икки футболчи ўртасида яхши дўстлик муносабатлари мавжуд бўлган. Бироқ ҳозирги кунда Неймар ва Мбаппенинг бир-бирига муносабати кескин ёмонлашган. Франциялик иқтидорли футболчи бразилиялик ҳамкасбини шахсий суҳбатлардан бирида масхара қилган. Табиий-ки, бу ҳолат Неймарга маъқул келмаган.\nҚайд этиш жоизки, ПСЖ клуби раҳбариятига Неймарга олдингидек муносабатда эмас. Сабаби 30 ёшли футболчи аввалги салоҳиятини анча йўқотган ва Париж жамоасини олдинга бошлашнинг уддасидан чиқмаяпти. ПСЖ раҳбариятининг Неймардан қутулиш пайига тушиб қолгани футбол жамоатчилигига анчадан буён маълум эди. Эндликда Килиан Мбаппе ҳам Неймарнинг кетишини хоҳламоқда.\nНеймарнинг ўзи ҳам ПСЖ билан бахтли эмас, аммо Парижда унга ойига 4 миллион евролик маош белгиланган. Албатта, бунчалик катта иш ҳаққини дунёнинг бошқа исталган клуби тўлай олмайди. Бу эса бразилияликни ПСЖда ушлаб турган ягона куч ҳисобланади. Неймар араб шайхларининг ҳисобсиз миллионларидан воз кечишни истамаса, Мбаппенинг соясига ўтишга мажбур.\nМаълумот ўрнида, жорий мавсумда Неймар ПСЖ таркибида 28 ўйинда майдонга тушиб, 13 та гол урди ва 8 та голли узатмани амалга оширди. “Тransfermarkt” портали бразилиялик иқтидор эгасини 90 миллион еврога баҳоламоқда.\n04 Июль 13:26 81382\n04 Июль 16:52 54884\n05 Июль 18:02 52150\n05 Июль 20:00 50121\n04 Июль 22:12 46179


Дубляжга отилган тош; "Хаус"га ўзбекча ўргатамиз! - 22 Ноября 2013 - www.BePuL.NeT\nГлавная » 2013 » Ноябрь » 22 » Дубляжга отилган тош; "Хаус"га ўзбекча ўргатамиз!\nҲозирда "Ўзбекистон” телерадиоканали орқали намойиш этилаётган "Доктор Хаус” сериали ўз мухлисларини топишга улгурди, десак хато бўлмаса керак.\nБу сериални аввалроқ русча дубляжда кўриб, унинг ҳақиқий мухлисига айланган эдим. Сюжетнинг қизиқарлилиги, тиббий масалаларнинг тафсилотлари, айниқса, ақлли ҳазил ва таҳлилга бой диалоглари мени қойил қолдирган эди.\nСериалда инсон психологияси ҳаққоний ёритилган. Инсонда ижобий ва салбий хусусиятларнинг шаклланиши, у ёки бу вазиятда ўзини қандай тутиши етарлича асослаб берилган. Шу сабаб, мен бу сериал мамлакатимизнинг асосий телеканалида қўйилаётганидан қувондим.\nИшончим комилки, намойиш этилаётган қатор романтик сериаллардан фарқли ўлароқ илм, ақл, ўз ишига садоқат, мутахассис бурчи ва масъулияти каби тушунчалар биринчи планга қўйилган, шу билан бирга инсоннинг ҳаётий воқеаларга романтик ё хаёлий эмас, айнан ҳақиқий реакцияси акс эттирилган бу сериалнинг ўзбекча таржимасида етарлича хато ва нуқсонлар бўлишига қарамасдан у томошабинга жуда кўп нарса беради. Албатта, таржима мукаммалроқ бўлганида ўзбек томошабини сериалдан янада кўпроқ завқланган бўларди.\nЎзбек тили бўйича мутахассис сифатида ҳамда сериалнинг инглизча ва русча вариантларини томоша қилган оддий мухлис сифатида ўзбек тилидаги таржима менда бир қатор эътирозлар пайдо қилди. Бизда, одатда, Ғарб сериаллари рус тилидан таржима қилингани боис бу сериал ҳам русчадан ўзбекчага ўгирилган бўлса керак, деб тахмин қилдим. Сериални томоша қилиш давомида уни таржима қилган инсон ё ўзбек тилини яхши билмайди, ё рус тилини яхши тушунмайди, деган фикр пайдо бўлади кишида. Бу фикр таржимадаги қуйида сўз юритиладиган камчиликларга асосланади.\n1. Таржимадаги хатолар. Сериалнинг 1-фасл 5-қисмида роҳиба аёл томонидан айтиладиган гап бор. Русчасида "…нельзя не верить в Бога и одновременно злиться на него” дейилади. Ўзбекчага "Уни ғазаблантириб, унга ишонмаслик мумкин эмас”, деб таржима қилинган. Аслида эса "...бир пайтнинг ўзида ҳам Худога ишонмаслик, ҳам ундан аччиқланиш мумкин эмас” деган мазмун ифодаланиши керак.\nШунингдек, 1-фасл 8-қисмда Форман доктор Хаусга бемор ҳақида "атропинга таъсири йўқ”, дейди. Атропин дори бўлса, нима учун бемор дорига таъсир қилиши керак, аксинча бўлиши керак эмасми деган савол пайдо бўлади. Русчасида "Не реагирует на атропин” сўзма сўз таржима қилганда ҳам "бемор атропинга ҳеч қандай реакция билдирмаяпти” мазмунини беради. Ўзбекча тушунарли бўлиши учун "Атропин таъсир қилмаяпти” дейиш тўғри бўларди.\n1-фаслнинг 14-қисмида Хаус Воглерга "Я не завидую комитету по трансплантатам” деган гапида феълдаги инкор юкламаси тушириб қолдирилиб, "ҳасад қиламан” шаклида таржима қилинган. "Ҳасад қилмоқ” ва "ҳавас қилмоқ” феъллари рус тилида ҳам, инглиз тилида ҳам битта феъл билан берилиши ва ўзбекчага таржима қилаётганда контекст ва вазиятга қараб айнан қайси маънода қўлланаётганини аниқлаш лозимлигини кўпчилик билади. Бўлишсиз феъл бўлишли шаклда хато таржима қилиниши билан бирга, айни ўринда "ҳавас қилмайман” маъноси ифодалангани эътибордан четда қолган.\nБу хатолардан "таржима қилган киши рус тилини яхши тушунмас экан”, деган фикрга бориш мумкин. Гаплардаги бу каби мантиқий хатолар, наҳотки, республикамизнинг бош каналидаги муҳаррирлар назаридан четда қолган?\n1. Сўзма-сўз таржима. Диалогларнинг аксарияти сўзма-сўз таржима қилингани учун тушунарсиз чиққан. Хусусан, сериалнинг бир қисмида Камерон Хаусга "Туғилган кунингиз билан” дейди, жавобан Хаус "Кимни?” деб сўрайди. "Кунингиз” сўзидаги эгалик қўшимчаси туғилган кун кимники эканлигини билдириб турганига наҳотки таржимон ҳам, матнни ўқиётган актёр ҳам эътибор бермаган бўлса? Туғилган кун билан табриклаш учун айтиладиган инглизча "Happy birthday”, русча «с днем рождения» ифодаларида гап кимга қарата айтилаётганини вазият белгилаб беради, уларда ўзбек тилидаги каби туғилган кун кимга тегишли эканини очиқ ифодаловчи грамматик кўрсаткич қўлланмаган. Инглизчада (сериал яратилган тилда) Хаус вазиятдан гап унга қаратилганини билиб турса-да, бу масалага бепарволигини кўрсатиш учун "кимни” деб сўрайди. Ўзбекчада эса икки одам гаплашаётган бўлсаю, бири "Туғилган кунингизбилан” деб иккинчисига қарата айтса, иккинчисининг "кимни” деган сўроғи камида аҳмоқлик белгиси саналади.\nБиринчи фаслнинг охирги қисмида "пешоб пуфаги” бирикмаси ишлатилган. Русчадаги «мочевой пузырь»нинг сўзма-сўз таржимаси. Нега?! Ўзбек тилида у аъзонинг "қовуқ” деган номи бор-ку! Наҳотки, таржимон буни билмаса?\nШунингдек, сериалда кўп такрорланадиган "таҳлил натижаси салбий / манфий”, "дори иш беряпти /бермаяпти”, "унда оғриқ бор” каби сўзма-сўз таржима бўлган жумлалар борки, улар ўзбек томошабини учун ўта ғализ эшитилади. Жумладан, "таҳлил натижаси салбий / манфий” ёки "биопсия натижаси салбий” каби ифодани олайлик. "Салбий” сўзи ўзбек тилида "ёмон” деган деган маънони билдиради. Рус тилида "отрицательный” бўлса, у инсон сифатларига нисбатан ишлатилганда "салбий” деган мазмунни, тиббий таҳлил натижаларига нисбатан ишлатилганда "инкор қилувчи” мазмунини англатади.\nҲар бир тилда сўзлар кўп маъноли бўлади, бир сўзнинг бир тилда билдирадиган ҳамма маъносини бошқа тилда айнан ўша сўз билан бериб бўлмайди. Масалан, ўзбекча "кўчанинг боши” деган бирикмадаги "бош” сўзини рус тилига ўз маъносида "голова”, яъни "голова улицы” деб таржима қилиб бўлмайди. Шунинг учун "таҳлил натижаси салбий / ижобий” дейишнинг ўрнига "таҳлил натижаси бу касаллик борлигини кўрсатмади / кўрсатди” дейиш томошабин учун тушунарлироқ бўларди.\n3. Сўзларни хато қўллаш. Сериалнинг ўзбекча таржимасидаги аксарият гапларда сўзларнинг услубий жиҳатдан хато қўлланганига ҳам гувоҳ бўламиз. Масалан, "ёлғиз, жуфти (эри ё хотини) йўқ” деган тушунча "танҳо” сўзи билан берилган. Ўзбек тилида "танҳо” сўзи "тенги йўқ, ўхшаши йўқ” деган ижобий маънони англатади. Бу тушунча "ёлғиз” сўзи билан ифодаланса тўғри бўлади. Шунингдек, бир неча марта "зарба етказди” деган жумла қўлланган. Зарба етказилмайди, берилади; зарар етказилиши мумкин. "Зарба бермоқ”, "зарар етказмоқ” каби феъллар ясама феъл ҳисобланиб, худди ясама отлар каби (масалан, ошқозон, отбоқар) битта сўздир. "Ошқозон”ни "оштова” ёки "оштовоқ”, "отбоқар”ни "отқарар” деб бўлмагани каби "зарба бермоқ”нинг ўрнига "зарба етказмоқ” деб бўлмайди.\nЯна бир ўринда "қандай касаллик эканини тахмин қиляпти” деган мазмунда "унинг ғояси бордир” деган гап ишлатилди. "Ғоя” сўзи мазкур вазиятда нотўғри ишлатилган. Ҳойнаҳой русча "у него есть идея?”дан сўзма-сўз таржима қилинган. Қайси ўзбек шифокор ҳузурига борса "менинг касалим нима эканлиги ҳақида бирор ғоянгиз борми?” деб сўрайди? Нега ўзбек томошабинига тушунарли шаклда "Хаус нима деб тахмин қиляпти” ёки "Хаус қандай фикрда” деб таржима қилиш мумкин эмас?\nБу каби хатолардан таржимон ўзбек тилини ҳам яхши билмас экан-ку, деган хулосага келиш мумкин.\nАлбатта, мазкур камчиликларни юзага келтирган қатор сабаблар бор. Вақт тиғиздир ёки молиявий муаммолар дегандай... Нима бўлганда ҳам инсон бир ишни қилар экан "мендан кетгунча, эгасига етгунча” ёки "хўжа кўрсинга” қабилида ёндашмаслиги керак. Бундай ёндашув ўз ишига нисбатан масъулиятсизликни, истеъмолчига нисбатан эса ҳурматсизликни ифодалайди. Айтайлик, биз сўз юритган сериал воқеаларининг марказида турган касб эгалари, яъни шифокорлар ўз ишига шу тарзда ёндашсалар, нима бўлади?\n"Ҳалолнинг йўли қийин” деган гап бор. Ҳар бир ишни маромига етказиб бажариш кўпроқ меҳнат ва вақт талаб қилади. Шундай меҳнат натижаси узоқроқ яшайди ва кўпроқ инсонларни хурсанд қилади. "Доктор Хаус” сериали ҳам олти йилдан бери томошабинларни зериктирмай, суратга олиш ишлари ҳали ҳам давом этаётганлиги уни яратишда шундай катта меҳнат қилинганидан далолат беради. Ундан ўзбек томошабинларини баҳраманд этиш нияти билан иш бошлаганлар ҳам ўз ишларига янада масъулият билан қарасалар мақсадга мувофиқ бўларди. Шунда бу сериалнинг ўзбекчаси ҳам "Ишдаги ишқ”, "Иван Васильевич ўз касбини ўзгартиради” фильмлари каби ўзбек томошабини учун аслидан ҳам кўра қизиқарлироқ ва севимлироқ бўларди.\nДоктор Хауснинг интеллектуал фазилатларидан бири унинг полиглотлигидир. Аммо, афсуски, у ўзбекчада ҳали яхши "гапира олмаяпти”.\nЎзМУ Ўзбек филологияси факультети ўқитувчиси\nКатегория: BAXS - TORTISHUV / FIKR MULOHAZA | Просмотров: 541 | Добавил: Bepul_net | Теги: fikr bilidring, tortishing, baxs, bax, fikr-mulohaza, izoh bering, erkin fikr, fikr, nima deysiz?, tortishuv | Рейтинг: 0.0/0


ТААССУРОТЛАР ВА ЯНГИ НИЯТЛАР - Ўзбекистон овози газетаси\nТААССУРОТЛАР ВА ЯНГИ НИЯТЛАР\nРуслан НУРУДИНОВ, оғир атлетика бўйича жаҳон чемпиони, «Ўзбекистон ифтихори» фахрий унвони соҳиби:\n— 2013 йил ҳаётимда бир умр унутилмас бўлиб қолади. Дастлаб баҳорда Қозоғистонда ўтган қитъа чемпионатида олтин медалга сазовор бўлдим. Сўнгра Қозон шаҳрида ўтказилган Бутунжаҳон универсиадасида икки рекордни янгилаб, шоҳсупанинг энг юқори поғонасидан жой олдим.\nВатанимиз мустақиллигининг 22 йиллик байрами арафасида Президентимиз Фармонига кўра, «Ўзбекистон Республикасида хизмат кўрсатган спортчи» фахрий унвони билан тақдирландим. Бу мукофот кучимга янада куч қўшди. Орадан кўп ўтмай, аниқроғи, 20-27 октябрь кунлари Польшанинг Вроцлав шаҳрида ўтказилган жаҳон чемпионатида 105 кг вазн тоифасида жаҳон чемпиони бўлдим. Жаҳон чемпионатидан қайтгач, Юртбошимиз фармони билан «Ўзбекистон ифтихори» фахрий унвони билан тақдирландим.\nБундай юксак эътибор ва ғамхўрликдан кўнглим тоғдек кўтарилди. Келгусида ҳам халқимиз ва Президентимизнинг ишончини оқлашга, янада катта ғалабаларга эришишга ҳаракат қиламан.\nЯнги йилда бизни жиддий синовлар кутиб турибди. 2014 йилнинг сентябрь ойида Остана шаҳрида саксон биринчи жаҳон чемпионати, сўнгра бир ой ўтиб, Инчеон (Жанубий Корея)да бўладиган ёзги Осиё ўйинларида иштирок этаман. Ана шу нуфузли мусобақаларда ҳам муносиб қатнашиб, юртимиз байроғини баланд кўтаришни ўз олдимга мақсад қилиб қўйганман. Кейин эса ёзги Олимпия ўйинларига тайёргарлик бошланади.


19:08 20.09.2017 (Янгиланган 21:58 05.10.2017) Ҳавола олиш\nШавкат Мирзиёевнинг АҚШга ташрифи (17)\nИгорь Николайчук, махсус медиаметрик тадқиқотлар маркази етакчи таҳлилчиси\nНью-Йоркдаги Ист-Ривер кўчасида жойлашган БМТ қароргоҳининг ҳашаматли биносида Шавкат Мирзиёевнинг чиқишини дипломатлар, халқаро сиёсий экспертлар, журналистлар катта қизиқиш билан кутишган эди. Ахир бу Мирзиёевнинг, катта мамлакат президенти сифатида, бундай юқори даражали форумларда биринчи чиқишидир. Мутахассислар учун эса, бу янги сиёсий етакчини биринчи кўриш, у билан танишиш, ва бир қарашда бўлсада, унинг салоҳияти, режалари ва мақсадлари билан танишиш имконияти эди.\nУшбу чиқишдан ўзимнинг "тезкор таассуротларим" билан ўртоқлашмоқчиман, гарчи улар бироз нохолис кўринса-да. Керак бўлса ҳаётнинг ўзи ушбу субъектив баҳоларимни тўғрилайди. Асосий томонларни айтиб ўтаман.\nЎтган йили, Ўзбекистонда ҳукумат алмашиш вақтида, Бош ассамблеяда Ўзбекистон ташқи ишлар вазири Абдулазиз Камилов нутқ сўзлаган эди. Унинг маърузасини президентнинг бугунги нутқининг қўлёзмаси, деб ҳисоблаш мумкин. Бу албатта ижобий ҳолатдир. Сиёсатда у томондан бу томонга оғиш ҳеч кимга керак эмас. Ўтган йили эшиттирилган кўплаб тезисларни, Мирзиёев такроран айтди. Масалан, мамлакатнинг иқтисодий ютуқлари ҳақидаги фикрлар. Лекин маърузанинг дипломатик қисмидаги фарқлар дарров кўзга ташланди.\nЎзбекистон ТИВ раҳбарининг маърузасида асосий эътибор Афғонистон можаросини ҳал қилишга қартилган бўлса, Мирзиёев бу мавзуни эҳтиёткорлик билан айланиб ўтди. Ўзбекистон президенти бутун эътиборни Марказий Осиё минтақасига қаратди. Мирзиёев рус тилида сўзлади. Эслатиб ўтамиз, рус тили — БМТнинг расмий иш юритиш тиллардан бири ҳисобланади. Бу президентнинг тадбир эгасига бўлган ҳурмат белгисидир, холос. Таржимонлар учун ҳам муаммо камроқ бўлади.\nЛекин Ўзбекистон президенти бизга яқин бўлган "Ўрта Осиё" иборасини эмас, халқаро дипломатияда қабул қилинган "Марказий Осиё минтақаси" иборасидан фойдаланди. Аслида эса, гап Ғарб дипломатиясида қабул қилинган Марказий Осиё ҳақида эмас, айнан биз яхши билган Ўрта Осиё (Қозоғистон, Қирғизистон, Тожикистон, Туркманистон, Ўзбекистон) ҳақида кетди.\nШу ўринда таъкидлаб ўтиш жоизки, "бешлик" орасида стратегик ҳамкорликни кучайтириш ва гуллаб яшнаётган барқарор ҳудуд яратиш истаги, Россия манфаатларига зид эмас, аксинча бу фақат олқишланиши мумкин.\nМен Мирзиёевнинг маърузасининг асосий мавзуси сифатида демократия ва халқ ҳокимияти ғоясига қилинган мурожаатни таъкидламоқчиман. Республика ўз иқтисодига сармоялар излаётгани ҳаммага маълум. Афсуски, бугунги кунда ички сиёсатни демократиянинг либерал стандартларига мослаштирмасдан, глобалистлардан пул олишнинг имкони йўқ. Ўзбекистон етакчиси ушбу масалани нозик йўл билан ҳал қилди. Бир томондан Ўзбекистонда инсон ҳуқуқлари ва умуман "гуманитар корзина" бўйича жиддий силжишлар бўлмоқда (чиқиш визаларни бекор қилиниши, инсон ҳуқуқларини ҳимоя қилувчи ташкилотлар билан алоқалар кенгайиши ва бошқалар). Иккинчи томондан эса, Мирзиёев учун халқ ҳокимияти дегани Америка демократиясидан ёки бошқа "донғи кетган" либерал демократиядан ўрнак олиш керак дегани эмас.\nМамлакатни ўзгартираётган ислоҳотлар\n"Бизнинг мақсадимиз — юртимизда халқ ҳокимиятини номига эмас, балки амалда жорий қилиш механизмларини мустаҳкамлашдан иборат", — деб таъкидлади президент.\nПрезидент умумхалқ муҳокамасидан сўнг беш йилга мўлжалланган Ўзбекистонни ривожлантириш Ҳаракатлар стратегияси қабул қилинганлиги ва барча ҳудудларда президентнинг виртуал ва халқ қабулхоналари ташкил этилигини айтиб ўтди. Шунингдек, ҳозирги кунга қадар бир миллиондан ортиқ фуқароларнинг бу қабулхоналар орқали долзарб муаммоларини ҳал қилганлиги таъкидлади.\nАлбатта, "демократиянинг ўзбекча услуби қуришнинг" барча тафсилотлари ёритилмади, лекин ушбу жараёнларни кузатиб бораётганлар буни тасдиқлаши мумкин, Ўзбекистондаги жараёнлар қалбаки эмас. Улар миллий қадриятларга ва қисман Иттифоқ даври урф-одатларига ҳам асосланган. Бундай услуб Ғарб принципларига зид эмас ва муросалидир.\nАгар "ғарбга зид" етакчилар Каддафи ёки Ниёзов яратмоқчи бўлган халқ ҳукуматига назар солсак, улар Ғарб элитаси томонидан "тоталитар" деб номланди ва биз бунинг асоратларнинг гувоҳи бўлдик. Бу ҳолатда ундай бўлмайди.\nЁшлар ва ислом дини\nМирзиёевнинг маърузасида ёшларга қаратилган ёндошув жуда қизиқарли. Албатта, БМТда ҳеч ким ушбу таклифга қарши бўлмайди, лекин ташкилот бюрократлари ва турли даржадаги мулозимлари буни ими-жимида "эсларидан чиқариб" юборишлари мумкин. Чунки ривожланган мамлакатлар учун бу — муҳим эмас. Лекин амалий жиҳатдан ушбу ташаббус — ўзини оқлайди.\nҲақиқатдан ҳам, бугунги кунда халқаро террорчиларнинг асосий қисми, 30 ёшдан ёш бўлган ва ўзларининг ижтимоий ҳолатидан норози бўлганлар ташкил қилади. Ривожланган Европа мамлакатлардаги терактларни деярли ўсмирлар амалга оширган. Шунинг учун ҳам, ёшлар ҳуқуқлари билан боғлиқ муаммоларни, охир оқибатда, барибир ҳал қилиш керак бўлади.\nИслом дини ва унинг дунё ҳамжамияти билан бўлган муносабатлари мавзусини президент нутқининг энг сўнгида ёрқин, лекин андишали равишда ёритилди. Бундан ҳеч ким ҳукумат дунёвий бошқарувдан диний бошқарувга ўтди деган фикрга бормайди.\nСўнгги сўз ўрнида шуни айтиш мумкин: "Мирзиёев билан "танишиш" нафақат муваффақиятли ўтди, балким Шавкат Миромонович барчага хуш келишга ҳам муваффақ бўлди".


"Ота"нинг ўгайларга вақти йўқ\nТарихий ватанига қайтиб¸ ўзбек паспорти ололмай юрган фуқаролиги йўқ ўзбеклар¸ Ўзбекистонда ўзларини ўгай ҳис этмоқдалар.\nЎзбекистон мустақилликка эришганидан кейин тарихий ватанига қайтган минглаб ўзбеклар, орадан 18 йил ўтганига қарамай, фуқаролик ололмай келмоқдалар.Бу ҳақдаги шикоятга эса расмийлар¸ паспорт масаласини "ота" ҳал қилишини айтмоқдалар.\nЎша йилларда Қозоғистонга ҳам, Қирғизистонга ҳам қозоқлар ва қирғизлар кўчиб кетган эдилар. Улар имкон қадар уй-жой билан таъминланди, яшаб кетишлари учун моддий ёрдамлар қилинди. Энг асосийси эса бир-икки йил орасида уларга ўша мамлакатларнинг фуқаролиги берилди. Бироқ Ўзбекистонга кўчиб келган ўзбеклар, мамлакат мустақилликка эришганидан буён 18 йил ўтса ҳамки, ҳамон фуқаролиги йўқ шахслар ҳисобланади. Ваҳоланки, дастлаб уларга 5 йилдан сўнг фуқаролик беришни ваъда қилгандилар.\nСамарқанд вилоятининг Ургут туманига кўчиб келган Каримжоннинг айтишича, унинг ва оиласининг Ўзбекистонга келганига 16 йил бўлди. Уларнинг ота-оналари ўтган асрнинг 40-йилларида Тожикистонга мажбуран кўчириб юборилган. Лекин тарихий ватан уларга фуқаролик бермаяпти.\nКаримжон: Йўқ¸ бермаяпти. Яна беш йилга чўзиб берди. У куни тугаган эди¸ 2014 йилгача яна чўзиб берди.\nОзодлик: Неча марта чўзди энди?\nКаримжон: Бу тўртинчиси шекилли.\nОзодлик: Сиз нечанчи йил келгансиз?\nКаримжон: 1993 йил.\nОзодлик: 16 йил бўлибди-а?\nКаримжон: Ҳа. Учинчими¸ тўртинчими марта чўзиши.\nОзодлик: Фуқаролиги йўқ паспортнинг қандай муаммолари бор? Бу паспорт билан қийналмаяпсизми?\n- Ҳеч қаерга чиқмаймиз-да, ака. Бизни яхши қоровуллайди. Ҳеч қаерга чиққани қўймайди “кўз-пўз тегади” деб. “Кинна-пинна кирмасин” деб чиққани қўймайди. Бир жойда ўтираверамиз¸ дейди Каримжон.\nСуҳбатдошимизнинг сўзларига кўра, у бир неча бор бу масалада Ички ишлар бошқармасининг хорижга чиқиш, кириш ва фуқаролик масалалари бўйича бўлимига мурожаат қилган, лекин улар аниқ жавоб бермасдан доим президентнинг тўрда турган портретига ишора қилганлар:\n- “Қачон отамиз бер, деса¸ берамиз, бўлмаса йўқ” дейди. “Биз кичкина одаммиз”¸ дейди. “Ҳа¸ бўпти” деб келавердик. Нима қиламиз. Портретини кўрсатиб: “Шу бер деса¸ берамиз” дейди. Бу сафар ҳам шундай деди. “Ака¸ беватан бўлиб юраверамизми?” десам¸ “Сизни ким қуваяпти?” деди. Ҳа¸ майли, дедим. Нима дейман бошқа¸ дейди Каримжон.\nСирдарё шаҳрида истиқомат қилаётган Зулфиянинг айтишича, уларнинг оиласи Ўзбекистонга кўчиб келганида ҳозир балоғатга етган қизи 1 яшар гўдак бўлган.\n- Дардимизни 17 йилдан бери ҳамма эшитиб келади¸ лекин натижа йўқ. Қизим 18 ëшга кирган бўлса¸ келганимизда 17 йил бўлибди¸ дейди Зулфия.\nЎтган асрнинг Сталин қатағонлари йилларида Тожикистонга энг кўп Фарғона водийсидан кўчирилган. Бу ҳақда Ўзбекистонга 1992 йилда кўчиб келган Аҳаджон қуйидагиларни айтади:\n- Менинг опоқим Ўзбекистонда¸ Фарғона вилоятининг Олтиариқ туманида туғилган. Қатағон даврида опоқиларим нимадир бўлиб кетиб қолишган экан. Шундан бери ўша ерда яшаймиз. Бу ерга 1992 йилда кўчиб келдик. Тожикистонда фуқаролар уруши бўлганлиги учун уйдагилар билан шунақа қарорга келиб¸ келганмиз¸ дейди Аҳаджон.\nБироқ асли олтиариқлик бўлган бу ўзбеклар ҳам бугун Ўзбекистон учун бегона бўлиб турибди - улардан ҳали ҳеч кимга фуқаролик берилгани йўқ. Бу эса уларнинг эркин яшаши учун анча муаммоларни пайдо қилмоқда.\n- Чет давлатга чиқиш учун менга жуда катта муаммо туғдиради. Ўзбекистонга келганимдан бери¸ яъни 14 йилдан бери Ўзбекистондан ташқарига бирор марта чиққаним йўқ. Тожикистонликлар ва қирғизистонликларнинг кўпчилиги Ўзбекистоннинг ўзида ҳужжат топшириб¸ Россия фуқаролигини олишди¸ дейди Аҳаджон.\nТарихий юртидан фуқаролик олишга эриша олмаган фуқаролиги йўқ бу шахслар, Аҳаджон айтмоқчи, бошқа давлатлар фуқаролигини олишга ҳаракат қилмоқдалар. Тожикистонлик ўзбекларнинг бир қисми қайтиб кўчиб кетдилар, қолганлари эса Россия фуқаролигини олмоқдалар. Таажжубли жойи шундаки, Ўзбекистон бу ўзбекларга фуқаролик бермади. Россия эса қўшқўллаб бермоқда. Бир неча йилдирки, Россиянинг Тошкентдаги элчихонаси олдида доим тумонат одам.\n- Элчихона олдида одамлар жуда ҳам кўп эди. Буларни олдин Тожикистондан¸ Қозоғистондан¸ Қирғизистондан келган фуқаролар ташкил этади. Асосан ўзбеклар эди. Руслар йўқ ҳам эди. Кўпи Россия фуқаролигини қабул қилди¸ дейди Равшан исмли суҳбатдошимиз.\nРавшан ҳам 17 йил кутиб, фуқаролик ололмаган ва Россия фуқароси бўлган тожикистонлик ўзбеклардан бири.\n- 1992 йилда келганмиз. Шу пайтгача бермади. Бу паспорт билан четга чиқиш қийин бўлди. Кейин Россия фуқаролигини олишга мажбур бўлдим¸ дейди Равшан.\nОлтиариқ туманида яшаётган Аҳаджоннинг айтишича, ўзбек бўла туриб, ота-она юртида яшаб туриб, фуқаролик ололмаслик кишига жуда алам қилар экан.\n- Алам қилади албатта. Бермаганлиги¸ ўзингизни ëнингиздаги ҳамма одамларга ўхшаб эркин ҳис қила олмаганлигингиз алам қилади¸ дейди Аҳаджон.\nБиз нега Ўзбекистонда яшаётган фуқаролиги йўқ ўзбекларга фуқаролик берилмаётганлиги сабабларини сўраб Ички ишлар бошқармасининг хорижга чиқиш, кириш ва фуқаролик масалалари бўйича бўлимларига мурожаат қилдик. Лекин ҳеч ким бу саволга жавоб бера олмади.\nОзодлик: Фуқаролиги йўқ шахсларга Ўзбекистон фуқаролиги.....\n- Ташқи ишлар вазирлиги бор. Ўша ерда бизнинг элчихона бор. Ўша ерга боринг. Телефон орқали маълумот берилмайди сизга¸ деди Ички ишлар бошқармасининг хорижга чиқиш, кириш ва фуқаролик масалалари бўйича бўлимларидан бирининг ходими.\nКузатувчиларнинг айтишларича, бу саволга жавобни фақат президентдан олиш мумкин. Чунки фуқаролик олиш тўғрисидаги ариза фақат президент номига ёзилади. Юз минглаб ўзбеклар ёзган бу аризалар эса неча йиллардан буён катта-катта ғаладонларда чанг босиб ётибди.


“Катта одам” янги кинокартина премьера баҳорнинг илк кунларида » Страница 2 » PopCorn.uz - Шоу Бизнес олами хақиқати\nСана: 04.02.2015 5569\nЎзбек киноси кундан-кунга ривожланиб бормоқда, буни ҳар ойда янги яратилаётган фильмлардан ҳам билишимиз мумкин. Янги фильмлар янги ғояларни ўртага ташлайди, янги ижодкорларни кашф этади ва янги мавзуларни томошабинлар ҳукмига ҳавола этади. Бундан эса ҳар бир киномухлис ўзига керакли хулосага эга бўлади.\nЯқинда премьераси кутилаётган яна бир кинокартина комедия жанрида бўлиб, номи ҳам ажойиб, “Катта одам”. Лобар Хайруллаева сценарийси асосида тасвирга олинган мазкур киноасар ўзгача йўналишда яратилмоқда.\nЛазиз Ашуралиев постановкачи режиссёр сифатида ишлаган фильмда Муҳаммадисо Абдулхаиров, Зуҳра Солиева, Ражаб Адашев, Ҳабибулло Суннатуллаев, Нигора Каримбоева, Анорахон Отажонова каби актёрлар иштирок этишган.\nПремьера эса баҳор фаслига режалаштирилган. Картина продюсери Иброҳим Нурмуҳаммедов хозирча фильмнинг сюжети ҳақидаги маълумотларни сир сақланмоқда. Аммо, биз бугун эътиборингизга ҳавола этаётган қисқа видео орқали фильм моҳиятидан хабардор бўлишингизни тавсия этамиз мархамат.\nmuxiddin 09 4 2015 20:49\nIlyos 01 5 2015 05:46\nyaxshi kino busa kerak premyerasi qachon ekan?


Жамият 21:50 / 29.11.2021 5833\nАндижон вилоятида фаолият юритаётган ахборот хизматлари раҳбарлари ва ходимларига ойлик тўланмай келинмоқда. Аксарият туманларда ойликлар кечиккан ёки 2-3 ойдан бери умуман берилмаган.\nKun.uz сайтининг Андижон вилояти учун очилган телеграм саҳифаси орқали вилоятдаги туман ва шаҳарларнинг ахборот хизматлари ходимларига 2-3 ойдан бери маош тўланмаётгани ҳақида мурожаат жойлаштирилди.\nУнда қайд этилишича, фақат икки ёки уч туманда ойлик ўз вақтида берилаётгани маълум. Қолган туман ва шаҳарлар ахборот хизмати ходимлари эса маошсиз қолишмоқда. Молия бўлими ходимлари билан матбуотчилар ўртасида маош ажратиш масаласида тортишувларга ҳам борилмоқда.\nБир неча туманлар ахборот хизматлари раҳбарлари Kun.uz мухбири билан суҳбатда ойлик масаласидаги муаммоларни тасдиқлаб, ойликсиз ишлашаётгани, маҳаллий бюджетдан ажратилган маблағлар ҳисобига берилиши керак бўлган ойликлар берилмаётганини таъкидлашди.\n“Ишлаган ишимиз учун вақтида ойлик беришларини сўраяпмиз. Худди ўз ёнидан бергандай жаҳл ҳам қилиб қўйишади. Мурожаатимиз эълон қилингандан кейин бизга босим ҳам бўлиши мумкин. Лекин иложимиз қолмади. Қуруқ ойликсиз ишлаб бўлмайди. Оилага, рўзғорга харажат қилиш керак", дейди улардан бири.


“Агроэкспресс” Тошкентдан Москвага нималарни олиб келди\nРоссия-Ўзбекистон-Россия” йўналиши бўйича “Агроэкспресс” поезди охирги станциясига муваффақиятли етиб келди\nТОШКЕНТ, 25 дек — Sputnik. “Россия-Ўзбекистон-Россия” йўналиши бўйича “Агроэкспресс” поезди охирги станциясига муваффақиятли етиб келди, деб хабар қилди Ўзбекистоннинг Москвадаги элчихонаси.“Мева-сабзавот маҳсулотлари – узум, хурмо, помидор, лимон бўлган контейнерлар бўлган поезд Тошкентдан Москва темир йўлининг Селятино станциясига етиб келди”, — дейилган элчихона хабарида.“Агроэкспресс” лойиҳаси Россия иқтисодий ривожланиш вазирлиги, Ўзбекистон инвестициялар ва ташқи савдо вазирлиги, “Ўзбекистон темир йўллари” АЖ, Uzagrologostics centers, “Россия темир йўллари логистика” АЖ, “Россия экспорт маркази” АЖ ҳамкорлигида амалга оширилмоқда.Ноябр ойи ўрталарида Тамбовдан биринчи “Агроэкспресс” поездида музлатилган товуқ гўшти Тошкентга етказиб берилганди.Энди Тошкентдан “Агроэкспресс”да Москвага узум, хурмо, помидор, лимон олиб келинди.Унинг сўзларига кўра, бу лойиҳани такомиллаштиришдан барча манфаатдор, айниқса бошқа давлатлар ҳам: Қозоғистон, Тожикистон, Қирғизистон, Озарбайжон ҳам қизиқиш билдирмоқда.Шу ўринда иқтисод фанлари доктори, Россия қишлоқ хўжалиги ва озиқ-овқат вазири собиқ ўринбосари Леонид Холод Sputnik Ўзбекистон мухбирига берган интервьюсида таъкидлашича, бу лойиҳани муваффақиятли амалга ошириш учун махсус логистика занжири зарур.Ўзбекистон ва Россия ўртасидаги ҳукуматлараро келишувлар доирасида Жиззах вилоятида агрологистик комплекси ҳам ана шундай мақсадларда ташкил этилмоқда. Мажмуа йилига 260 минг тоннагача мева-сабзавотни қайта ишлаш имкониятига эга бўлади.2021 йилнинг январ-октябр ойларида Ўзбекистон Россияга 341 минг тонна мева-сабзавот етказиб берди. Ўз навбатида, Россия Ўзбекистонга 4,73 млрд $ маҳсулот етказиб берди ва Ўзбекистоннинг импорт ҳамкорлари орасида биринчи ўринни эгаллади.\nТошкентдан йўлга чиққан “Агроэкспресс” поезди Москва етиб келди.\nТОШКЕНТ, 25 дек — Sputnik. “Россия-Ўзбекистон-Россия” йўналиши бўйича “Агроэкспресс” поезди охирги станциясига муваффақиятли етиб келди, деб хабар қилди Ўзбекистоннинг Москвадаги элчихонаси.\n“Мева-сабзавот маҳсулотлари – узум, хурмо, помидор, лимон бўлган контейнерлар бўлган поезд Тошкентдан Москва темир йўлининг Селятино станциясига етиб келди”, — дейилган элчихона хабарида.\n“Агроэкспресс” лойиҳаси Россия иқтисодий ривожланиш вазирлиги, Ўзбекистон инвестициялар ва ташқи савдо вазирлиги, “Ўзбекистон темир йўллари” АЖ, Uzagrologostics centers, “Россия темир йўллари логистика” АЖ, “Россия экспорт маркази” АЖ ҳамкорлигида амалга оширилмоқда.\nНоябр ойи ўрталарида Тамбовдан биринчи “Агроэкспресс” поездида музлатилган товуқ гўшти Тошкентга етказиб берилганди.\nЭнди Тошкентдан “Агроэкспресс”да Москвага узум, хурмо, помидор, лимон олиб келинди.\n“Биз биринчи қадамларни қўйдик, амалиётда “Агроэкспресс”нинг барча ўтиш жойларини – транзит зоналар, ҳатто “яшил йўлак” режимида амалга оширилиши лозим бўлган турли назорат чораларини ўргандик,” – деди Россия иқтисодий ривожланиш вазир ўринбосари Дмитрий Вольвач.\nУнинг сўзларига кўра, бу лойиҳани такомиллаштиришдан барча манфаатдор, айниқса бошқа давлатлар ҳам: Қозоғистон, Тожикистон, Қирғизистон, Озарбайжон ҳам қизиқиш билдирмоқда.\nШу ўринда иқтисод фанлари доктори, Россия қишлоқ хўжалиги ва озиқ-овқат вазири собиқ ўринбосари Леонид Холод Sputnik Ўзбекистон мухбирига берган интервьюсида таъкидлашича, бу лойиҳани муваффақиятли амалга ошириш учун махсус логистика занжири зарур.\n"Бундай поездларга маҳсулотларни танлаш, қадоқлаш, юклаш ва расмийлаштириш билан шуғулланадиган махсус логистика бўлими бўлиши керак", - деди Леонид Холод.\nЎзбекистон ва Россия ўртасидаги ҳукуматлараро келишувлар доирасида Жиззах вилоятида агрологистик комплекси ҳам ана шундай мақсадларда ташкил этилмоқда. Мажмуа йилига 260 минг тоннагача мева-сабзавотни қайта ишлаш имкониятига эга бўлади.\n2021 йилнинг январ-октябр ойларида Ўзбекистон Россияга 341 минг тонна мева-сабзавот етказиб берди. Ўз навбатида, Россия Ўзбекистонга 4,73 млрд $ маҳсулот етказиб берди ва Ўзбекистоннинг импорт ҳамкорлари орасида биринчи ўринни эгаллади.


Дўзах қандай жой — Dilkashradio.com\nДўзах қандай жой\nАссалому алайкум ҳурматли ва азиз радио тингловчилар. Сиз азизлар билан яна радио тўлқинлари орқали бўлсада учрашиб турганимиздан бағоят миннатдормиз. Микрофон қаршисида мен Ғолиббек. Азизлар, кўпинча одамлар бирон нарсага ўз кўзлари билан амин бўлмагунларича ишонқирамай қарашади. Масалан, бир пайтлар аҳоли орасида турли шов-шувга сабаб бўлган НУЖларни олайлик.\nЯъни номаълум учар жисмлар. Бу ҳақида гапирганда кимдир ишонади, яна кимдир ўз кўзим билан кўрмасам ишонмайман деб айтади. Энди бошқа бир жиддийроқ масалани олайлик, яъни жаннат ва дўзах. Агар кимгадир шу ҳақида гапирсангиз, ким дўзах ёки жаннатдан қайтиб келибдики, мен унга ишонсам деган гапларни айтишади. Тўғри, ҳеч ким у ерга бориб қайтиб келмаган ва қайтишга имконияти ҳам йўқ.\nАзизлар, келинг сизни эътиборингизни бир нарсага қаратсам. Яъни ҳозир дўзахда турган инсоннинг хабарига қаратмоқчиман. Албатта, сиз: “Бу қандай бўлиши мумкин, ахир ҳеч ким дўзахдан қайтиб келган эмас-ку!” – деб савол беришингиз табиий. Аммо Муқаддас Китобда шундай хабар бор. Агар қўлингизда Муқаддас Инжил Китоби бўлса, Луқо баён этган Хушхабар китобининг 16-бобини очиб ўқисангиз, мен нимани назарда тутаётганлигимни, албатта, тушунасиз.\nБу масалда Исо ушбу даҳшатли жойда азоб чекаётган бир инсон ҳақида сўзлайди. Ўша инсон ер юзида яшаган пайтида кимҳоб ва шойи кийимлар кийиб, ҳар куни дабдабали базмларда кайф-сафо сурар эди. У жиноятчи ёки зинокор эмас эди, фақатгина ҳаётдан роҳатланиб яшашни истаган бир инсон эди холос. Унда остонасида ётган, ҳамма жойини яра босган Лазарга нисбатан раҳм-шафқат йўқ эди. У ўзидан бошқа ҳеч кимни ва ҳеч нарсани севмас эди.\nБалки Иброҳим авлодидан бўлганлиги сабабли ўз вақтида ибодатхонага бориб турган бўлиши мумкин. Аммо унинг қалбида Худога жой бўлмаганлиги учун ҳам бошқаларни сева олмагандир. Лекин вақт ўтиб у вафот этди. Бойлиги унга ўлимдан қочишга ёрдам бера олмади. Шунингдек, бу нарса бизга ҳам ёрдам бера олмайди. Раббимиз Исо шундай деди: “уни кўмишибди”, сўнг “дўзаҳ азобидан ўтар экан, бой бошини кўтариб…”.\nОдатда дафн маросимларида марҳумнинг ҳаёти ва фоний дунёда қандай инсон бўлганлиги ҳақида гапирилади. Аммо биргина Масиҳ инсоннинг нариги дунёдаги қисмати ҳақида айта олган: у дўзахда азоб чекаётган ҳолда уйғонди. Сўнгра ушбу бобда у инсоннинг дўзахда нимани кўрганлиги тўғрисида ҳикоя қилинади. У қачонлардир гадой бўлган Лазарнинг Иброҳим ҳузурида ўтирганлигини кўрди. Бундан биз унинг дўзахда ҳам эс-ақлини сақлаб қолганлигини кўрамиз, чунки у ер юзида яшаганда ким бўлганлигини эсидан чиқармаган. Таъкидлаб ўтиш керакки, бу одам дўзахда Худо ва Унинг марҳаматидан маҳрум бўлди, чунки ердаги ҳаётида Худо ва Худонинг марҳаматидан олис яшаган. Бундан маълум бўляптики, инсон дўзахда ҳам ўйлаш, ҳис этиш ва хотирлаш қобилиятини йўқотмайди. Гунохкор инсон ўша дўзахда яшашни давом эттиради, аммо дўзахда қурт ҳам ўлмайдиган ва олов ҳам сўнмайдиган, кечаю кундуз тинчлик бўлмайдиган жойда! Омон бўлинг.


Ислом динини қабул қилган таниқли футболчилар (фото) - XABAR.INFO\nИслом динини қабул қилган таниқли футболчилар (фото)\nДунёда бошқа динга эътиқод қилиб, маълум вақтдан сўнг ислом динини қабул қилган инсонлар кўп. Табиийки, улар орасида спортчи ва футболчиларни ҳам учратиш мумкин. Қуйида ислом динини қабул қилган таниқли футболчилар ҳақида фикр юритамиз.\nЎзининг «Бавария»даги ёрқин ўйинлари билан танилган «Фиорентина» футболчисининг исломни қабул қилишига рафиқаси сабабчи бўлган. Рибери 2006 йилда жазоирлик қизга уйланаётганда ислом динини қабул қилади ва Билол исмини олади.\nИсломни қабул қилган яна бир таниқли футболчи, бу Анридир. Унинг бу қарорга келишига мусулмон дўстлари (Абидал, Рибери) сабабчи бўлган — бунда Анрининг «Барселона»даги собиқ жамоадоши Эрик Абидалнинг роли катта бўлгани айтилади. Анрининг сўзларига кўра, ислом у учун ҳамма нарсадан муҳимроқ бўлиб қолган.\nЮқорида тилга олинган «Барселона» собиқ футболчиси 2003 йилда исломни қабул қилади ва Рибери каби Билол исмини олади. Абидал интервьюларидан бирида бу (исломга кириш) унга куч ва илҳом бағишлашини айтганди. Эрик ҳам ҳаёт йўлларини жазоирлик аёл билан боғлаган.\nИслом динини қабул қилган франциялик футболчилардан яна бири Анелка бўлган. «Арсенал», «Реал», «Челси» ва ПСЖ каби гранд жамоалар таркибидаги ажойиб ҳаракатлари билан ёдда қолган Николя 2004 йилда исломга киради. Ўзининг айтишича, Париж атрофида жазоирлик муҳожирлар билан бирга вояга етгани уни ҳалол инсон бўлишига ва уларнинг динига киришига сабаб бўлган.\n«Манчестер Юнайтед»даги бир неча йиллик муваффақиятсиз ўйинларига қарамай, бугунги кунда дунёнинг энг яхши ярим ҳимоячиларидан бири бўлиб турган Погба ҳам Ислом динига эътиқод қилади ва ҳатто 2019 йилда Ҳаж сафарини адо этган. Гарчи, онаси ислом динига эътиқод қилса-да, Пол туғилганида мусулмон бўлмаган ва кейинчалик бу қарорга келган.\n«Ислом дини мени ўзгаришга ва ҳаётда кўп нарсаларни тушунишга мажбур қилди. Мен бунда хотиржамлик топдим. Фақат мусулмонлар орасидагина ирқчиликни кўрмадим», — дейди Погба.\nШунингдек, турли манбаларда Нидерландия терма жамоаси собиқ ҳужумчиси Робин ван Персининг ҳам ислом динини қабул қилгани ҳақида маълумотлар мавжуд. Бироқ футболчининг ўзи эътиқоди ҳақида омма олдида гапирмасликни маъқул кўради.\nФутболчилар ўйин вақтида ифторлик қилишди\nШавкат Мирзиёев: "Ислом ака камтар инсон эдилар"\nОЛДИНГИ СAХИФA«Бу Ўзбекистон учун ҳаёт-мамот масаласи». Содиқ Сафоев Афғонистон-Ўзбекистон муносабатлари\nКЕЙИНГИ СAХИФAКанадада қуён қорболани ўпиб, уни «бурун»сиз қолдирди (видео)


Тошкент кимё-технология институти ходимлари учун вебинар\nХабарингиз бор, Ўзбекистон Республикаси президентнинг 2019 йил 8 октябрдаги фармони билан тасдиқланган «Ўзбекистон Республикаси олий таълим тизимини 2030 йилгача ривожлантириш концепцияси»га кўра, мамлакатдаги ОТМларнинг 85 фоизи 2030 йилгача босқичма-босқич кредит-модуль тизимига ўтиши режалаштирилган.\n27 апрель куни Тошкент шаҳридаги Ёджу техника институти (ТЁТИ) академик ҳамкорлик келишуви доирасида Тошкент кимё – технология институти ходимларига маҳорат дарси форматидаги вебинар ўтказди. Вебинарни ТЁТИнинг ўқув ишлари бўйича биринчи проректори, профессор Бён -Рёль Жо очиб берди ва томонларнинг ҳамкорлиги келишувларга мувофиқ муваффақият билан ривожланаётганини мамнуният билан қайд этди. Шундан сўнг, вебинарнинг асосий қисми ТЁТИ ўқув ишлари бўлими бошлиғи Роман Аллабергенов тақдимоти билан давом этди. Вебинар таълимни ташкил этишда кредит – модуль тизимини жорий этишга бағишланди ва ТЁТИ тажрибаси ёритилди. Табдирда 50 дан ортиқ мутахассис қатнашиб, мавзуга доир долзарб маълумотдарга эга бўлдилар.


ХМТ: Европага денгиз орқали ўтишда ҳалок бўлганларнинг 75 фоизи африкалик ва яқин шарқликлардир\n07 май 2021, Тошкент вақти: 05:29\nАфрика ва Яқин Шарқ мамлакатларидан Ўртаер денгизи орқали кемаларда Европага ўтиб кетишга уринган муҳожирлардан бу йил 3 мингдан зиёд одам ҳалок бўлди.\nБу ҳақда душанба куни БМТ билан тиғиз ҳамкорлик қилувчи Халқаро миграция ташкилоти маълум қилди.\nХМТ маълумотига кўра, денгиз йўли орқали Европага кетишда нобуд бўлган мигрантларнинг 75 фоизини айнан Африка ва Яқин Шарқ мамлакатларидан бўлган муҳожирлар ташкил қилади.\nЯқинда Мальта соҳилига яқин жойда 500 га яқин муҳожирни олиб кетаётган кема чўкиб кетганди. Ундаги йўловчиларнинг аксариятини суриялик, фаластинлик ва мисрликлар ташкил қилган. Улар орасидан омон қолган 11 киши кема мазкур хатарли сафарни уюштирган одам савдогарлари томонидан атайлаб чўктирилганини таъкидлаган.


Ироқ шимолидаги Мосул шаҳрида Америка ҳарбий базаси миномётдан ўққа тутилди.\n06 июн 2020, Тошкент вақти: 21:50\nПентагон расмийсининг билдиришича, 22 ҳарбий ўлдирилди, 50 нафардан ортиғи жароҳатланди. Ҳарбий базадаги барча ходимлар бошқа жойга кўчирилди.\nБаакуба шаҳрида эса маҳаллий ҳукумат вакили ўлдирилди. Толиб Иброҳим исмли бу амалдорни ишга бораётган вақтда, йўлда ўлдиришди.\nШу бугуннинг ўзида Ироқ ғарбидаги Хит шаҳрида Америка ҳарбий ҳаво кучлари ҳужуми оқибатида, тахминан тўрт одам ўлдирилгани хабар қилинмоқда. Америка ҳарбийлари бу хабарни ҳозирча тасдиқлагани йўқ.


Зўравонлик ёйилиши мумкин\n13 май 2021, Тошкент вақти: 14:24\nАфғонистон президенти Ҳомид Карзай жаҳон ҳамжамиятини Афғонистон-Покистон чегара ҳудудида зўравонлик ва террорчилик ёйилиб кетиши мумкинлигидан огоҳлантирди.\nДавосда иш бошлаган Жаҳон иқтисодий анжуманида нутқ сўзлаган Ҳомид Карзай яқинда Афғонистон ва Покистонда рўй берган зўравонликларни бунга мисол ўлароқ келтирди.\n“Сўнгги ҳафталар мобайнида Покистонда рўй берган воқеалар жаҳоннинг турли ўлкаларида даҳшатли оқибатларга сабаб бўлади. Экстремизмнинг мутантлашиб, минтақа бўйлаб ёйилаётганини кўришимиз мумкин. Террорчиликнинг бутун минтақамиз бўйлаб ёйилиши дунё учун ёмон оқибатларни келтириб чиқаради”,- деди Ҳомид Карзай.\nШунингдек, Афғонистон президенти минтақа давлатлари раҳбарларини ўз манфаатлари йўлида экстремистик сиёсат юргизишдан воз кечиб, жангариларни қўллаб-қувватлаш ва молиялаштириш тармоқларини бартараф қилишнинг самарали йўлларини топишга чақирди.